title: Paljavesi

text: Järvessä on laskettu olevan 27 saarta. Niiden yhteispinta-ala on 49 ha, mikä on noin 4,4 % järven kokonaispinta-alasta. Saarista Paljasaari, Kiialansaari, Kärkölänsaari, Ukkovuori ja Aittasaari ovat yli hehtaarin suuruisia, 21 muuta saarta ovat yli aarin kokoisia ja yksi on alle aarin kokoinen. Yksikään saari ei ylitä neliökilometriä.


title: Paljavesi

text: Järven tilavuus on 73 miljoonaa m³ eli 0,073 km³. Järven keskisyvyys on 6,9 metriä ja suurin syvyys on 36,7 metriä.


title: Paljavesi

text: Järven rantaviivan pituus on 78 kilometriä, josta saarten rantaviivan yhteispituus on 10 kilometriä. Järven rannat ovat pääasiassa metsämaata, joita peltomaat rikkovat Kylälahdella, Tarholanlahdella ja Lappilanmäellä. Järven etelärannat ovat jyrkkien mäkien rinteitä, mutta muualla rannat ovat loivempia. Anttola on järven ainoa taajama, mutta sen lisäksi löytyy vielä muutama kylä. Pohjoispäässä sijaitsee Punkankylä, jonka asutus kiertää Kiviniemenselän länsirantaa ja Punkanlahtea. Siiskonsalmen eteläpään länsirannalla sijaitsee Lappilankylä ja vastarannalla Siiskola. Kalmo, Tarhola ja Outala ovat järven lounaispään kyliä. Vitjasen pohjoisrannalla sijaitsee Rantakylä, jossa on enimmäkseen vapaa-ajan asuntoja sekä Anttolanhovin rakennuksia. Muu järven asutus on haja-asutusta, jonka välissä on runsaasti vapaa-ajan asuntoja. Niille johtaa tiet pohjois puolelta järven ohittavalta kantatie 62, Parkkilasta etelään kulkevalta yhdystieltä 4321, etelässä kiertävältä yhdystieltä 15130 sekä Sydänmaan ja tarkinmäen teiltä.


title: Paljavesi

text: Järvi sijaitsee Vuoksen vesistössä (vesistöaluetunnus 04) Suur-Saimaan alueen (04.1) Ala-Saimaan alueella (04.11), jonka Ala-Saimaan lähialueeseen (04.112) järvi kuuluu. Järven vedenpinnan korkeus on 75,8 metriä mpy.


title: Paljavesi

text: Valuma-alue saa pääosan vedestänsä Keskimmäisen valuma-alueelta (04.115) ja järven lähialueelta. Keskimmäisen valuma-alueen vedet laskevat Keskimmäinen-Alimmaisen järven (153 ha) lasku-uomaa Parkkilankoskea myöten Enonlahteen. Keskimmäiseen laskee myös Ylimmäinen (85 ha).


title: Paljavesi

text: Paljaveden lähialueella on vielä noin 30 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat seuraavat järvet. Kiviniemenselkään laskevat lännestä Ylimmäinen Rajajärvi (22 ha) ja Alimmainen (18 ha), ja idästä Niittulahti (19 ha). Järven länsipäässä olevaan Tarhonlahteen laskevat Lapinjärvi (14 ha) ja Kuhajärvi (25 ha) yhteistä laskuojaa myöten. Anttolassa Samakkolahteen laskevat yhdessä Luorueenlampi (16 ha) ja Hiehojärvi (19 ha). Vitjasen pohjoisrantaan laskevat Hipsunlampi (8 ha) ja Tuohilampi (4 ha).


title: Paljavesi

text: Järven lasku-uoma on Outulanvirta, jo laskee Niiniveteen. Järvillä ei ole korkeuseroa ollenkaan ja luetaankin kuuluvaksi samaan ja laajaan Ala-Saimaan lähialueeseen ikään kuin samaksi järvialueeksi.


title: Ukraina lasten Eurovision laulukilpailussa

text: Ukraina on osallistunut Lasten Eurovision laulukilpailuun kolmetoista kertaa, ensimmäisen kerran vuonna 2006. Ukrainan paras sijoitus on vuodelta 2012, jolloin se voitti kilpailun Anastasiya Petrykin esittämällä kappaleella "Nebo".


text: Ukraina järjestti vuoden 2009 ja 2013 kilpailun.


title: Ylioppilastalo

text: Ylioppilastalo tai yo-talo voi viitata seuraaviin kohteisiin:


title: Vihterpalu jõgi

text: Vihterpalu jõgi (myös nimeltään Änglema jõgi ) on joki Lääne-Nigulassa Läänemaalla ja Lääne-Harjussa Harjumaalla Viron pohjoisosissa. Joki laskee Kurkse väinin salmeen Paldiskin lahden länsipuolelle Suomenlahdella.


title: Vihterpalu jõgi

text: Joki katsotaan alkavan Ristin kylän lähellä kaivetusta suo-ojasta. Se on johdettu aluksi länteen, jossa se käväisee Palivere raban suolla, ja kääntyy tämän jälkeen kohti pohjoista 52). Hieman ennen Seljankülaa joen luontainen mutkitteleva uoma saa taas vallan. Täällä siihen yhtyy Hardu peakraav , jonka valuma-alueen pinta-ala on 25 km². Sitten se kiertää Valgeristi raban ja Linnuraban länsipuolelta ja tultuaan Varikun kylän eteläpuolelle, se kääntyy virtaamaan Suursoon läpi. Keskellä suota siihen yhtyy etelästä Kõrtsioja ja Piirsalu jõgi , idästä Kaldamäe oja sekä samalta suunnalta Pennu oja. Piirsalu jõen valuma-alueen pinta-ala on 158 km², mikä on 33 % joen koko valuma-alueesta. Hatun kylän kohdalla joki jättää suoalueet taakseen ja siihen yhtyy idästä Metslõugu oja, jonka valuma-alue on 27 km². Joki virtaa tämän jälkeen Ängelmän kylän ja Vihterpalun kylän läpi joensuun satamaan. Joki laskee Suomenlahteen aivan Suur-Pakrin eteläpuolella. Joki on monin paikoin ruopattu ja oiottu niin, että luontaisia osuuksia on enää vähän jäljellä.


title: Vihterpalu jõgi

text: Joki on (alajuoksulla ) lohen, purotaimenen, taimenen ja harjuksen luontaisen lisääntymisalue.


title: Miesten keihäänheitto yleisurheilun maailmanmestaruuskilpailuissa 2017

text: Miesten keihäänheitto oli yksi laji yleisurheilun maailmanmestaruuskilpailuissa 2017. Kilpailun karsinnat pidettiin 10. elokuuta 2017. Loppukilpailu pidettiin 12. elokuuta.


text: Karsintaraja loppukilpailuun oli 83,00 metriä.


title: Calahorra

text: Calahorra on kaupunki La Riojan maakunnassa Espanjassa. Vuoden 2016 alussa Calahorran väkiluku oli 23 827.


title: Calahorra

text: Roomalaiset valloittivat Calahorran vuonna 187 eaa., josta alkaen sillä oli merkittävä asema Rooman valtakunnan ulkorajoilla. Julius Caesar ja Augustus takasivat sille arvoaseman ja kehittivät sitä kaikin tavoin: kaupungistumisessa, taloudellisesti ja poliittisesti. Arkeologisten löytöjen perusteella on päätelty, että Calahorrassa oli sirkusareena, kylpylöitä, amfiteatteri ja muita suurten kaupunkien palveluja. Calahorrassa sijaitsi piispanistuin 300-luvulla. Vuonna 714 muslimit valloittivat kaupungin. Muslimit jättivät jälkensä maatalouteen ja kaupunkilaiseen elämänmuotoon. Vuonna 1045 Calahorra valloitettiin takaisin ja kuningas Alfonso VI liitti sen Kastilian kuningaskuntaan.


title: Calahorra

text: Ebro- ja Cidacos-joet ovat tarjonneet maatalouden kehittymiselle hedelmällisen maaperän. Plaza del Rasolla pidetään vuoden jokaisena torstaina perinteiset hedelmä- ja vihannesmarkkinat. Nykyään Calahorra on yksi tärkeimmistä pohjoisen Espanjan hedelmien ja vihannesten tukkumyyjistä, sekä alueen omien tuotteiden että Valencian ja Murcian alueelta olevien tuotteiden. Toinen calahorralaisten talouden pilareista on vapaa-ajan jalkineiden valmistus.


title: Tryggvi Hlinason

text: Tryggvi Snær Hlinason (s. 28. lokakuuta 1997 Akureyri) on islantilainen koripalloilija.


title: Tryggvi Hlinason

text: Maaseudulta kotoisin oleva Tryggvi aloitti pelaajauransa kotimaassaan. Kesällä 2017 hän siirtyi tuoreeseen Espanjan mestarijoukkueeseen Valenciaan. Hän on edustanut myös Islannin nuorisomaajoukkueita ja miesten maajoukkuetta.


title: Anni-Maija Koskinen

text: Anni-Maija "Annis" Koskinen (o.s. Suominen) (s. 1982 Loimaa) on suomalainen näyttelijä ja muusikko. Hän on tällä hetkellä kiinnitettynä Kemin kaupunginteatteriin. Koskinen on työskennellyt teatteritöiden lisäksi ääninäyttelijänä ja laulajana.


title: Anni-Maija Koskinen

text: Koskinen kuuluu suomalaiseen Seamus -bändiin sekä tekee soolotuotantoa lauluntekijänä nimellä "Annis". Hän on säveltänyt ja sanoittanut kappaleita bändeilleen Seamus, Kaisla ja Leone sekä säveltänyt joitakin näyttämöteoksia.


title: Anni-Maija Koskinen

text: Anni-Maija Koskinen on valmistunut Lahden ammattikorkeakoulusta, Musiikki- ja draamainstituutista musiikkiteatterin suuntautumisvaihtoehdosta. Lisäksi hän on opiskellut pop/jazz-musiikkia Karelia-ammattikorkeakoulussa.


title: Anthony Randolph

text: Anthony Erwin Randolph jr. (s. 15. heinäkuuta 1989 Würzburg, Länsi-Saksa) on yhdysvaltalainen, sittemmin myös Slovenian kansalaisuuden saanut, koripalloilija.


title: Anthony Randolph

text: Isona laitahyökkääjänä tai sentterinä pelaava Randolph pelasi kauden ajan yliopistokoripalloa Louisianan osavaltionyliopistossa, ja Golden State Warriors varasi hänet NBA:han 14. vuorolla . Edustettuaan Warriorsia kaksi kautta hän pelasi puoli kautta New York Knicksissä, puolitoista kautta Minnesota Timberwolvesissa ja kaksi kautta Denver Nuggetsissa.


title: Anthony Randolph

text: Kaudeksi 2014–2015 Randolph siirtyi Eurooppaan, venäläiseen Lokomotiv Kubaniin, jossa pelasi kaksi kautta. Tämän jälkeen hän siirtyi espanjalaiseen Real Madridiin jossa voitti Espanjan cup-mestaruuden vuonna 2017.


title: Anthony Randolph

text: Randolph kuului Yhdysvaltain miesten maajoukkueseen sen voittaessa pronssia vuoden 2015 Pan-Amerikan kisoista. Kesällä 2017 Randolph sai Slovenian kansalaisuuden, minkä myötä hän pystyi pelaamaan Slovenian maajoukkueessa syksyn EM-kilpailuissa. Slovenia voitti EM-turnauksen päätteeksi Euroopan mestaruuden.


title: Apostolien tunnukset

text: Apostolien tunnukset ovat Jeesuksen opetuslapsien tunnuksia. Suomenkin kirkoissa on näitä paljon sekä yksittäisinä että kaikki apostolit sisältävinä kuvasarjoina. Tunnukset ovat syntyneet apostolista kertovan Uuden testamentin kohdan, kirkon perimätiedon tai pyhimyslegendojen pohjalta. Kaikkien apostolien yhteinen tunnus on kirja tai kirjakäärö - olihan heidän tehtävänään evankeliumin levittäminen.


title: Apostolien tunnukset

text: Pyhä Pietari: yksi tai kaksi avainta, koska Jeesus sanoi antavansa Pietarille "taivasten valtakunnan avaimet" (Matt. 16:19). Hänen tunnuksensa on lisäksi ylösalaisin käännetty latinalainen risti, koska hänen väitetään kuolleen marttyyrina ristiinnaulittuna pää alaspäin. Kukko Pietarin rinnalla muistuttaa hänen kieltäneen kolmesti tuntevansa opettajansa - Pietari huomasi langenneensa vasta kun kukko lauloi.


title: Apostolien tunnukset

text: Pyhä Andreas, Pietarin veli, kalastajien suojeluspyhimys: vinoristi (X), jollaiselle Andreas ristiinnaulittiin.


title: Apostolien tunnukset

text: Jaakob Sebedeuksen poika, Jaakob vanhempi: simpukankuori. Legendan mukaan Jaakobin ruumista laivaan vienyt hevonen pillastui ja putosi mereen - ja noustessaan sieltä se oli simpukoiden peittämä. Muita tunnuksia ovat miekka (sillä hänet teloitettin) sekä pyhiinvaeltajan varusteet sauva, vesipullo ja laukku.


title: Apostolien tunnukset

text: Filippus: risti - tavallinen latinalainen risti yhdellä tai kahdella poikkipuulla, makaava risti, T-risti tai kolmipoikkipuinen risti riippuen siitä, millaiselle hänet kerrotaan naulitun. Ristin alla voi olla kiviä, koska perimätiedon mukaan häntä kivitettiin, käärme tai lohikäärme, jollaisen Filippuksen sanotaan ajaneen pois Mars-jumalan temppelistä.


title: Apostolien tunnukset

text: Bartolomeus (Natanael), nahkurien suojeluspyhimys: veitsi ja ihmisen nahka (Armeniassa elävältä nylkemisen vuoksi).


title: Apostolien tunnukset

text: Pyhä Tuomas, rakentajien, arkkitehtien ja maanmittarien suojelija: kulmamitta, suorakulma (oli rakennustöissä Intiassa) ja sen ohella toisinaan rakennuskiviä, keihäs tai miekka (tappovälineet), joskus myös vyö, jonka Tuomas sai Neitsyt Marialta Öljymäellä, kun tämä tempaistiin taivaaseen.


title: Apostolien tunnukset

text: Jaakob Alfeuksen poika, Jaakob nuorempi: nuija tai vanutustanko kuoliaaksi lyömisen takia, joskus lisäksi saha, koska kerrotaan, että kuoltuaan hänen ruumiinsa sahattiin kappaleiksi.


title: Apostolien tunnukset

text: Juudas Jaakobin poika (Lebbeus, Taddeus): nuijapäinen keppi, karttu, toisinaan kirves, nuolet tai kivet (kuolinsyystä on erilaisia legendoja).


title: Apostolien tunnukset

text: Simon Kiivailija (Simon selootti), puunhakkaajien suojeluspyhimys: saha (sahattiin kahtia).


title: Apostolien tunnukset

text: Pyhä Paavali: miekka. Surmattiin sellaisella samassa kristittyjen vainossa, jossa Pietari ristiinnaulittiin; nimitti Jumalan sanaa Hengen miekaksi.


title: Apostolien tunnukset

text: Johannes, Jaakobin veli ja Matteus: katso Evankeliuminkirjoittajien tunnukset.


title: Haven

text: Haven tai havens voi tarkoittaa seuraavia:


title: Ryan Hurst

text: Ryan Hurst (s. 19. kesäkuuta 1976) on yhdysvaltalainen näyttelijä. Hänet tunnetaan muun muassa "Sons of Anarchy" -sarjasta, jossa hän esittää Harry "Opie" Winstonia. Vuonna 2011 hän sai roolista Satellite Awards -palkinnon.


title: Experimenter

text: Experimenter on Michael Almereydan käsikirjoittama ja ohjaama elämäkerrallinen draamaelokuva sosiaalipsykologi Stanley Milgramista ja hänen kuuluisan tottelevaisuuskokeensa aiheuttamasta kohusta vuonna 1961 ja pitkään sen jälkeenkin. Milgramia esittää Peter Sarsgaard ja hänen vaimoaan Winona Ryder.


title: Experimenter

text: Elokuva sai ensi-iltansa Sundancen elokuvajuhlilla tammikuussa 2015.


title: Experimenter

text: Elokuvan kertojana toimii Sarsgaardin näyttelemä Milgram, joka esiintyy useassa kohdin myös kuvassa kameraan katsoen. Tarina seuraa tiedemiehen elämää tämän kuolemaan 1984 asti, ja kertoja-Milgram kommentoi myös kuolemaansa ja sen jälkeisiä tapahtumia.


title: Puoliläpäisevä peili

text: Puoliläpäisevä peili tai yksisuuntainen peili on erikoispinnoitetusta lasista tai akryyli- tai polykarbonaattimuovista valmistettu materiaali, joka päästää osan valosta läpi ja heijastaa osan takaisin. Yksisuuntaisen peilin rikoselokuvista tuttu sovellus on kahden huoneen välinen sisäikkuna, joka näyttää oikeissa valaistusolosuhteissa toiselta puolelta peililtä, toiselta puolelta taas valoa läpäisevältä ikkunalta. Kun yksisuuntainen peili on asennettu kirkkaasti valaistun ja pimeänä pidetyn huoneen väliseen sisäikkunaan, pimeässä huoneessa olevat tarkkailijat voivat nähdä sen läpi kirkkaaseen huoneeseen, kun taas kirkkaassa huoneessa olijat näkevät vain peilikuvan huoneesta ja itsestään. Tällainen järjestely mahdollistaa esimerkiksi poliisikuulusteluun, tieteelliseen kokeeseen, ryhmätehtävään tai muuhun vastaavaan tilanteeseen osallistuvien henkilöiden tarkkailun heidän huomaamattaan ja häiriintymättään.


title: Puoliläpäisevä peili

text: Yleinen virhekäsitys on, että puoliläpäisevä peili näyttäisi kaikissa valaistusoloissa toiselta puolen peililtä ja toiselta puolen läpinäkyvältä. Tosiasiassa materiaali läpäisee molempiin suuntiin noin puolet valosta ja heijastaa puolet takaisin, joten käyttö yksisuuntaiseen tarkkailuun vaatii nimenomaan tilojen välistä suurta valoisuuseroa.


title: Puoliläpäisevä peili

text: Puoliläpäisevän peilin keksi Ohion Cincinnatissa Yhdysvalloissa asunut venäläisemigrantti Emil Bloch, joka sai ”läpinäkyvälle peililleen” patentin 17. helmikuuta 1903.


title: Puoliläpäisevä peili

text: Tarkkailukäytön lisäksi samaa tai samankaltaista materiaalia käytetään myös aurinkosuojakalvona ikkunoissa heijastamaan osa auringonpaahteesta takaisin ulos ja pitämään sisäilma näin viileämpänä. Matkapuhelinten ja tablettilaitteiden suojuksissa näyttö voidaan peittää tällaisella kalvolla, jolloin näyttö näyttää sammutettuna ollessaan peililtä. Puoliläpäisevän peilin käyttöön perustuvat myös televisiokameroiden linssin päälle asetettavat teleprompterit, joista tv-esiintyjät lukevat vuorosanojaan säilyttäen samalla katsekontaktin yleisöönsä. Tunnettu teatteri-illuusio ”Pepperin haamu” perustuu myös puoliläpäisevään peiliin.


title: Puoliläpäisevä peili

text: Joissain peiliheijastuskameroissa peili on puoliläpäisevä niin, ettei sen tarvitse kääntyä pois tieltä kameraa laukaistaessa. Ensimmäisenä puoliläpäisevää peiliä käytettiin Topcon RE Super -kamerassa 1963 liikkuvana peilinä, jonka alapintaan oli kiinnitetty valoa mittaava CdS-kenno. Ensimmäinen kiinteä peili oli Canonin Pellix-kamerassa vuonna 1965. Puoliläpäisevän peilin etuihin kuvaustekniikassa kuuluu se, että etsin ja nopea vaiheentunnistukseen perustuva automaattitarkennus toimivat myös videokuvauksessa. Puoliläpäisevää peiliä käyttää järjestelmäkamerarungoissaan nykyisin ainakin Sony.


title: Puoliläpäisevä peili

text: Sisäikkunassa käytettynä yksisuuntainen peili voi mahdollistaa salakatselun kohteiden tietämättä ja luullessa sisäikkunaa tavalliseksi peiliksi. Pienenkin tällaisen peilin taakse on mahdollista piilottaa kamera.


Maahockeyn maailmanmestaruuskilpailut 2002 olivat järjestyksessään kymmenennet maahockeyn maailmanmestaruuskilpailut. MM-lopputurnaus käytiin 24. helmikuuta – 9. maaliskuuta Malesian Kuala Lumpurissa, ja siihen osallistui 16 maajoukkuetta. Saksa voitti historiansa ensimmäisen mestaruuden voitettuaan loppuottelussa Australian 2–1. Pronssiottelussa Alankomaat voitti Etelä-Korean 1–2. Turnauksen maalikuninkuuden voitti kymmenellä osumallaan Argentiinan Jorge Lombi.


title: Tesche

text: Tesche oli erityisesti Viipurissa, Haminassa, Loviisassa ja Helsingissä 1600–1800-luvulla vaikuttanut kauppias-, teollisuus- ja laivanvarustajasuku.


title: Tesche

text: Suvun jäseniä:


title: Jakob Johan Tesche

text: Jakob Johan Tesche, myös J.J.Tesche (1697–3. joulukuuta 1758), kauppias, laivanvarustaja, teollisuusmies ja raatimies Haminassa ja Helsingissä sekä valtiopäivämies.


title: Jakob Johan Tesche

text:
J.J.Teschen talo oli 1700-luvun alussa Haminassa ympyräkatujen välissä, sataman puolella. Hän kävi mm. puu-, terva-, suola- ja tupakkakauppaa. Vielä vuonna 1725 käytettiin Haminan torina kauppias J.J.Teschen tonttia. Muutettuaan Helsinkiin 1741 hän hankki omistukseensa Kumpulan kartanon (Gumtäkt Gård), jossa asui 1747–1755. Tämän jälkeen kartanon omisti hänen poikansa Henrik Jakob Tesche.
J.J.Tesche oli Tolkbyn Sahan omistaja ja Helsingin Vanhankaupunginkosken Sahan osakas Carl Clayhillsin kanssa. Vuonna 1728 hän ryhtyi Myllykylän sahan osakkaaksi.


title: Jakob Johan Tesche

text: Vuonna 1740 J.J.Tesche hankki itselleen Haminan tupakkateollisuuden yksinoikeuden ja perusti Haminaan tupakkakehräämön.


title: Jakob Johan Tesche

text: J.J.Tesche oli laivanvarustaja Haminassa osallisena mm. seuraavissa Haminan laivahankinnoissa vuosina 1731–1733:


title: Jakob Johan Tesche

text:
Vuonna 1735 Jungfru Margareta ja Jungfru Antonia upposivat Portugalin rannikolla.
Muutettuaan vuoden 1742–43 sodan jaloista Helsinkiin J.J. Tesche perusti Helsinkiin Sörnäsin tiilitehtaan, joka toimi ainakin 1760-luvun puolivälistä vuoteen 1808. Tesche oli Viaporin rakentamisvaiheen suurtoimittaja.


title: Jakob Johan Tesche

text: Vuonna 1746 aloitti toimintansa Helsingissä Ullanlinnan laivanveistämö, joka sijaitsi suunnilleen nykyisen Eteläsataman Olympiaterminaalin kohdalla. Hankkeiden avainrahoittajiksi saatiin iäkkäät Jost Dobbin ja Jakob Johan Tesche, joilla oli sekä rahaa että laivanvarustuskokemusta. Ullanlinnan laivanveistämön perustajaosakkaat olivat Gustaf Johan Bock, Zacharias Govinius, Johan Sederholm, Henrik Jakob Siliacks sekä Jakob Johan Tesche ja hänen poikansa Henrik Jakob Tesche. Ullanlinnan veistämössä valmistui mm. 1750–60-lukujen aikana viisi valtamerikauppalaivaa:


title: Jakob Johan Tesche

text: Jakob Johan Tesche oli valtiopäivillä 1742–1743 Haminan porvariston edustajana huolimatta siitä, että kaupunki oli sodassa jo joutunut Venäjän haltuun.


title: Amanojaku

text: Amanojaku eli Amanjaku (天邪鬼) on eräs Japanin buddhalaisessa kansanuskomuksessa esiintyvä demoni, joka esti lain leviämistä ja vastusti ihmisten toiveita. Sen kerrotaan sieppaavan, nylkevän ja syövän tyttöjä taitavan imitointinsa avulla. Ateriansa jälkeen olento pukeutui uhrinsa nahkaan. Eräässä sadussa Amanojaku korvasi itsellänsä Uriko-himen tämän häissä. Amanojaku esiintyy muun muassa "Gakkō no Kaidan" -animesarjassa.


title: Kauppakatu (Tampere)

text: Kauppakatu on Tampereella Tammerkosken kaupunginosassa sijaitseva itä-länsisuuntainen katu, joka ulottuu nykyään Keskustorilta Hämeenpuistoon. Kauppakatu oli 1800-luvun lopulle asti kaupungin pääkatu, jonka varrelle kaupat ja pankit keskittyivät. Se tunnettiin jo 1780-luvulla nimellä "Kauppiaskatu" (). Kauppakadun paikalla kulki Hämeenlinnasta Pohjanmaalle johtava maantie jo ennen kuin Tampere perustettiin.


title: Kauppakatu (Tampere)

text: Vireillä olevassa Pirkanmaan maakuntakaavassa (2040) Kauppakatu on määritelty maakunnallisesti arvokkaaksi rakennetuksi kulttuuriympäristöksi.


title: Kauppakatu (Tampere)

text: Kauppakadun varrelta alkunsa saanut suuri tulipalo tuhosi alueelta paljon taloja vuonna 1865. Nykyinen rakennuskanta on sekoitus 1900-luvun alun kauppa- ja pankkitaloja, 1950-luvun virastoarkkitehtuuria sekä 1960-luvun liikerakentamista.


title: Kauppakatu (Tampere)

text: Kadulla sijaitsee useita tunnettujen arkkitehtien suunnittelemia rakennuksia. Erityisen arvokas, valtakunnallisesti merkittävä rakennusperintökohde on Kauppakadun ja Kuninkaankadun kulmassa sijaitseva Tirkkosen talo, joka on Lars Sonckin ja Birger Federleyn suunnittelema. Jugendtyylisen rakennuksen vanhimmat, vuosilta 1900–1901 peräisin olevat julkisivut on suojeltu valtioneuvoston päätöksellä.


title: Silvia Andersen

text: Silvia Andersen (15. tammikuuta 1966 Berliini – 9. elokuuta 2017 München) oli saksalainen näyttelijä ja tanssija. Andersen esitti vuodesta 1998 rouva Kleiniä suositussa saksalaisessa draamasarjassa "Marienhof". Andersen menehtyi 51-vuotiaana polkupyöräonnettomuudessa Münchenissä. Poliisin tietojen mukaan onnettomuus tapahtui risteysalueella Andersenin pyöräillessä suoraan. Hänelle paloivat vihreät liikennevalot. Rinnalla tulleen rekan kuljettaja ei huomannut pyöräilijää ja ajoi oikealle kääntyessään pyöräilijän yli. Andersen kuoli välittömästi onnettomuuspaikalla.


title: Naked (vuoden 2017 elokuva)

text: Naked on yhdysvaltalainen komediaelokuva vuodelta 2017. Suoratoistopalvelu Netflixin omaa tuotantoa oleva elokuva perustuu ruotsalaiseen "Nakuna"-elokuvaan vuodelta 2000. Elokuvassa päähenkilö Rob joutuu aikasilmukkaan ja joutuu elämään hääpäivänsä uudestaan ja uudestaan. Elokuva sai ensi-iltansa Netflixissä 11. elokuuta 2017.


title: Naked (vuoden 2017 elokuva)

text: Rob Anderson (Marlon Wayans) herää hääpäivänään alastomana hissistä vailla minkäänlaista mielikuvaa miten hän päätyi sinne. Kun hissin ovet avautuvat Rob huomaa kauhukseen että hänellä on vain tunti aikaa ehtiä kirkkoon tai hän myöhästyy omista häistään. Hän joutuu elämään saman tunnin uudestaan ja uudestaan kunnes hänestä kasvaa sellainen mies, joka ansaitsee mennä naimisiin morsiamensa (Regina Hall) kanssa.


title: Semiokemikaali

text: Semiokemikaalit ovat orgaanisia yhdisteitä, joiden avulla eläimet ja kasvit välittävät kemiallisia viestejä. Semiokemikaalien avulla lajit pystyvät viestimään lajin sisäisesti tai lajirajojen ulkopuolelle. Nykyisin on tunnistettu yli 3000 hyönteisten kemialliseen viestintään liittyvää semiokemikaalia. Semiokemikaalitutkimuksessa yhdistyy kemian ja biologian osaaminen. Semiokemikaalitutkimuksen eräs käytännön tavoite on kehittää tuholaisten torjuntaan ja valvomiseen soveltuvia metodeja ja sovelluksia.


title: Semiokemikaali

text:
Kemiallisesti semiokemikaaleja voidaan tarkastella sekä vaikutuksen että rakenteen pohjalta. Semiokemikaalit jaetaan vaikutuksen puolesta kahteen pääryhmään: feromoneihin ja allelokemikaaleihin. Feromonit ovat semiokemikaalien suurin yhdisteryhmä. Niillä välitetään vain oman lajin sisäisiä viestejä. Feromonit jaetaan tehtäviensä puolesta kokoontumis-, hälytys-, sukupuoli-, jälki- ja merkitsemisferomoneihin.
Allelokemikaalit jaetaan allomoneihin, kairomoneihin ja synomoneihin. Allomonit hyödyttävät niiden tuottajaa, mutta eivät vastaanottajaa (allelopatia). Kairomonit tuovat etua niiden vastaanottajalle. Synomonit hyödyttävät sekä niiden vastaanottajaa että niiden lähettäjää.


title: Semiokemikaali

text: Semiokemikaaleista määrällisesti suurimmat rakenteelliset alaryhmät ovat esterit, hiilivedyt, ketonit, alkoholit, amiinit, aldehydit ja karboksyylihapot.


title: Semiokemikaali

text: Hyönteiset aistivat semiokemikaalit suoraan ilmasta hajureseptorien avulla, jotka sijaitsevat useimmilla hyönteisillä tuntosarvien värekarvoissa. Sama molekyyli voi yhdellä lajille olla feromonina ja samanaikaisesti jollain toisella lajille kairomoni tai allomoni.


title: Semiokemikaali

text: Semiokemikaaleihin liittyvää tutkimustietoa on koottu verkossa Pherobase-nimiseen tietokantaan.


title: Robinettin automobiili

text: Robinettin automobiili (, myös "L’automobile di Robinet") on vuonna 1911 valmistunut italialainen mykkäelokuva. Lyhyen komedian päähenkilöä Robinettia esittää Marcel Fabre.


title: Robinettin automobiili

text: Polkupyöräpoliisit lähtevät jahtaamaan Robinettia, koska hänen autossaan ei ole rekisterinumeroa. Kun poliisit saavat Robinettin lopulta kiinni, tämä osoittaa että numero on ollut koko ajan hänen ”peräpuolessaan”, kuten laki vaatii.


title: Robinettin automobiili

text: Ambrosio Filmin tuottama "Robinettin automobiili" on tekijälleen tyypillinen anarkistinen törmäilyfarssi, tosin tällä kertaa kommellukset eivät johdu Robinettista tai hänen käsissään olevasta uudesta keksinnöstä.


title: Robinettin automobiili

text: Elokuvaa esitettiin Suomessa jo kuukauden kuluttua sen valmistumisesta. Lehti-ilmoituksissa ”pyydeltiin anteeksi” sen huonoa makua.


title: Robinettin automobiili

text: "Robinettin automobiilin" mustavalkoinen kopio on säilynyt Alankomaiden elokuvamuseossa. Alkuperäisestä 96 metrin pituudesta on jäljellä 74 metriä. Elokuva on nähtävissä Torinon elokuvamuseon Vimeo-sivustolla.


title: Altti Veteläinen

text: Altti Veteläinen on suomalainen muusikko, joka tunnetaan muun muassa yhtyeistä Eternal Tears of Sorrow, For My Pain... ja The Man-Eating Tree.


title: Konossementti

text: Konossementti on kansainväliseen kauppaoikeuteen kuuluva asiakirja. Se on laivanvarustajan todistus siitä, että tavara on otettu kuljetettavaksi. Varustaja sitoutuu kuljettamaan sen määräpaikkaan konossementissa mainituin ehdoin. Jos konossementti on asetettu nimetylle henkilölle, tämä voi edelleen siirtää sen jollekin muulle, ellei siirtämistä ole erikseen kielletty. Tällaista siirron kieltoa nimitetään rektakonossementiksi ja sitä käytetään lähinnä poliittisesti epävakaissa oloissa.


title: Konossementti

text: Konossementti on myös lähettäjää velvoittava asiakirja. Kansainvälisin sopimuksin on esimerkiksi sovittu rangaistavaksi sitä lähettäjää, joka antaa laivanvarustajalle väärän tiedon lastin sisällöstä. Laillisesti sitovat säännökset konossementista on sovittu valtioiden välillä Haagin sopimuksessa 1924.


title: Yhdysvaltain presidentinvaalit 1860

text: Yhdysvaltain presidentinvaalit 1860 järjestettiin 6. marraskuuta 1860. Vaalit voitti republikaanien ehdokas Abraham Lincoln. Yhdysvaltain sisällissota käynnistyi muutama kuukausi vaalien jälkeen.


title: Yhdysvaltain presidentinvaalit 1860

text: Vuoden 1860 vaalien hallitseva teema oli orjuuden kannattajien ja vastustajien välinen kamppailu. Erityisen kiistelty oli korkeimman oikeuden vuonna 1857 tekemä päätös "Dred Scott vastaan Sandford", joka oli laillistanut orjuuden kaikissa Yhdysvaltain territorioissa.


title: Yhdysvaltain presidentinvaalit 1860

text: Republikaaninen puolue nimesi toukokuussa Chicagossa presidenttiehdokkaakseen illinoisilaisen entisen kongressiedustajan Abraham Lincolnin, joka voitti äänestyksessä senaattori William H. Sewardin. Republikaanit vastustivat orjuuden laajentamista territorioihin mutta eivät kuitenkaan vaatineet sen kieltämistä vanhoissa orjavaltioissa.


title: Yhdysvaltain presidentinvaalit 1860

text: Demokraattinen puolue jakautui kahtia sen jälkeen, kun illinoisilainen senaattori Stephen A. Douglas valittiin kesäkuussa Baltimoressa puolueen presidenttiehdokkaaksi. Etelävaltioiden demokraatit nimesivät omaksi presidenttiehdokkaakseen kentuckylaisen varapresidentti John C. Breckinridgen.


title: Yhdysvaltain presidentinvaalit 1860

text: Neljäntenä ehdokkaana mukana oli perustuslaillisen unionipuolueen tennesseeläinen entinen senaattori John Bell, joka yritti estää Unionin hajoamisen välttelemällä orjuudesta puhumista.


title: Yhdysvaltain presidentinvaalit 1860

text: Lincoln ja Breckinridge pysyttelivät kampanjatyön ulkopuolella, kun taas Douglas poikkeuksellisesti kiersi aktiivisesti ympäri maata ja puhui Unionin säilyttämisen puolesta.


title: Yhdysvaltain presidentinvaalit 1860

text: Lincoln voitti vaalin, kun kaikki Pohjoisvaltiot lukuun ottamatta New Jerseyä antoivat valitsijamiesäänensä hänelle. Orjuutta puolustaneissa Etelävaltioissa Lincoln ei saanut miltei ollenkaan ääniä.


title: Yhdysvaltain presidentinvaalit 1860

text: Vaikka Douglas saikin valtakunnallisesti huomattavan suuren äänisaaliin, enimmäkseen Pohjoisvaltioista, hän voitti kuitenkin vain kaksi osavaltiota. Breckinridge voitti puolelleen useimmat Etelävaltiot, ja Bell puolestaan menestyi Etelän ja Pohjoisen rajalla sijaitsevissa osavaltioissa.


title: Yhdysvaltain presidentinvaalit 1860

text: Vaalien jälkeen seitsemän Etelävaltiota erosi Unionista ja perusti Konfederaation. Pian Lincolnin virkaanastujaisten jälkeen Unionin ja Konfederaation välille syttyi sisällissota.


title: Melamiinisyanuraatti

text: Melamiinisyanuraatti (CHNO) on melamiinin ja syanuurihapon muodostama orgaaninen molekyylikompleksi. Yhdistettä voidaan käyttää polymeerien palonestoaineena.


title: Melamiinisyanuraatti

text: Huoneenlämpötilassa melamiinisyanuraatti on valkoista kiteistä ainetta. Yhdiste on veteen niukkaliukoista, eikä liukene useimpiin orgaanisiin liuottimiin. Melamiinisyanuraatin rakenteessa melamiini ja syanuurihappo muodostavat verkkomaisen rakenteen, jossa eri molekyylit ovat sitoutuneet toisiinsa vetysidoksin. Yli 320 °C:n lämpötilassa kompleksi hajoaa melamiiniksi ja syanuurihapoksi, ja tämä prosessi on endoterminen.


title: Melamiinisyanuraatti

text: Melamiinisyanuraattia valmistetaan melamiinin ja syanuurihapon vesiliuosten välisellä reaktiolla ja veteen niukkaliukoisena se saostuu. Melamiinisyanuraattia käytetään muun muassa polyamidien ja polyuretaanien palonestoaineena. Yhdisteen hajoamisprosessi on endoterminen ja hajoamistuotteena muodostuu inerttejä kaasuja, jotka vähentävät hapen konsentraatiota paloympäristössä. Nämä tekijät vaikuttavat osaltaan paloa estävästi. Tärkein melamiinisyanuraatin vaikutusmekanismi on kuitenkin poikkeuksellinen. Se aikaansaa polyamidiketjujen pilkkoutumista pienemmiksi kuumuudessa ja täten polymeeri muuttuu juoksevammaksi. Polymeeri valuu pois palopesäkkeestä ja siten palo ei voi jatkua palavan aineen puutteen vuoksi.


title: Éric Zemmour

text: Éric Zemmour (s. 31. elokuuta 1958) on ranskalainen esseisti, journalisti, ja poliittinen kommentaattori. Vuoteen 2009 saakka, Zemmour toimi reportterina Figaro-lehdessä, jossa hän toimii edelleen kolumnistina. Hän on esiintynyt ja esiintyy edelleen usein maansa televisiossa ja radiossa. Zemmourilla on ollut syyskuusta 2011 alkaen myös oma viikoittainen poliittinen talk-show "Zemmour et Naulleau" Paris Prèmiere-kavavalla yhdessä kaimansa Éric Naulleaun kanssa, ja hän on pitänyt omaa radioshow'ta "Z comme Zemmour" RTL-kanavalla. Tämän lisäksi Zemmour on esiintynyt TV-ohjelmissa "On n'est pas couché" France 2 -kanavalla vuosina 2006-2011 ja "Ça se dispute" I-Téléllä vuosina 2003-2014. Zemmour on yksi maansa suosituimmista ja vaikutusvaltaisimmista julkisista intellektuelleista, ja on saanut radikaaleilla konservatiivisilla ja liberalismiin kriittisesti suhtautuvilla mielipiteillään aikaan sekä ihailua että paheksuntaa.


title: Jordan Pickford

text: Jordan Lee Pickford (s. 7. maaliskuuta 1994 Washington, Tyne ja Wear, Englanti) on englantilainen jalkapalloilija, joka on pelipaikaltaan maalivahti. Pickford edustaa Englannin valioliigan Evertonia, jonne hän siirtyi 28,5 miljoonnalla eurolla kasvattajaseurastaan Sunderlandista kesällä 2017.


title: Jordan Pickford

text: Pickford liittyi Sunderlandin edustusjoukkueeseen kesällä 2012. Kevätkaudella 2012 hän oli pelannut lainalla konferenssijoukkue Darlingtonissa 17 liigaottelua. Seuraavana keväänä hän pelasi lainalla konferenssin Alfretonissa kaikkiaan 12 liigaottelua. Syyskaudella 2013 hän oli lainalla kakkosliigan Burtonissa, jossa pelasi 12 liigaottelua ja yhden liigacupin ottelun.


title: Jordan Pickford

text: Pickfordin lainakierros jatkui keväällä 2014 ykkösliigan Carlisleen, jossa hän esiintyi 18 liigaottelussa. Hän vietti lähes koko kauden 2014–2015 lainalla Bradfordissa pelaten 33 ykkösligan ottelua. Syyskauden 2015 hän oli lainalla mestaruussarjan Prestonissa, jossa pelasi 24 liigaottelua ja kolme liigacupin ottelua. Vuoden 2016 alussa hän pelasi Sunderlandin miehistöön.


title: Jordan Pickford

text: Pickford teki debyyttinsä Sunderlandin edustusjoukkueessa FA Cupin kolmannen kierroksen ottelussa Arsenalia vastaan 9. tammikuuta 2016. Ensimmäisen valioliigaottelunsa hän pelasi viikkoa myöhemmin Tottenhamia vastaan. Seuraavan kerran hän pelasi Sunderlandin ykkösmiehistössä vasta kauden päätöskierroksella.


title: Jordan Pickford

text: Pickford nousi Sunderlandin ykkösmaalivahdiksi kaudella 2016–2017. Hän pelasi kauden aikana kaikkiaan 29 valioliigaottelua ja kolme liigacupin kamppailua. Sunderland putosi kauden päätteeksi mestaruussarjaan ja Pickford siirtyi Evertoniin. Hän debytoi seurassa Eurooppa-liigan karsintaottelussa slovakialaista MFK Ružomberokia vastaan 3. elokuuta 2017. Ensimmäisen valioliigaottelunsa uudessa seurassaan hän pelasi kauden avauskierroksella Stokea vastaan.


title: Jordan Pickford

text: Pickford edusti Englantia kuudessa eri nuorisomaajoukkueessa. Alle 17-vuotiaiden joukkueessa hän pelasi kaikki neljä ottelua ikäluokan EM-kilpailuissa 2011, joissa Englanti karsiutui välierissä sekä kaikki viisi ottelua samana kesänä pelatuissa alle 17-vuotiaiden MM-kilpailuissa, joissa Englanti selviytyi puolivälieriin. Alle 21-vuotiaiden EM-kilpailuissa 2017 hän pelasi välierissä karsiutuneen Englannin kaikissa neljässä ottelussa.


title: Jordan Pickford

text: Pickford valittiin Englannin A-maajoukkueeseen ensimmäisen kerran Sloveniaa vastaan marraskuussa 2016. Ensimmäisen A-maaottelunsa hän pelasi 0–0-tasapeliin päättyneessä ystävyysottelussa Saksaa vastaan 10. marraskuuta 2017.


title: Caisses Desjardins

text: Caisses Desjardins (usein muodossa Desjardins) on suuri, vuonna 1900 perustettu kanadalainen osuustoiminnallinen finanssiryhmä, jonka päämaja sijaitsee Lévisin kaupungissa Kanadan Quebecin provinssissa.


title: Caisses Desjardins

text: Tällä Kanadan suurimmalla osuuspankkiryhmällä on yli seitsemän miljoonaa omistaja-asiakasta. Pankkiryhmän henkilökuntaan kuului vuoden 2016 lopussa yli 47 600 henkeä. Pankkiryhmä toimii erityisesti Quebecin alueella ja on mukana vahvasti myös Ontariossa. Pankkiryhmä on ainoa alansa toimija noin 400 kaupungissa tai kylässä. Sen toimipisteistä 307 sijaitsi vuoden 2016 lopussa pienillä, enintään 2 000 asukkaan kylissä. Kaikkiaan pankkiryhmään kuului 313 osuuspankkia ja 1 080 palvelupistettä sekä noin 2 100 pankkiautomaattia Quebecissa tai Ontariossa.


title: Caisses Desjardins

text: Yhdysvaltalainen Global Finance Magazine luokitteli Caisses Desjardins -pankkiryhmän keskustoimipisteen maailman 19. ja Kanadan 3. turvallisimmaksi liikepankiksi vuonna 2016. Samalla maailmanlistalta esimerkiksi ruotsalainen Nordea löytyi sijalta 15 ja suomalainen OP-osuuspankkiryhmä sijalta 31.


title: Melody – suloinen ensirakkaus

text: Melody – suloinen ensirakkaus ("Melody" tai "S.W.A.L.K.") on Waris Husseinin ohjaama brittiläinen nuortenelokuva vuodelta 1971. Elokuvan käsikirjoitti sittemmin ohjaajana tunnettu Alan Parker, jonka ensimmäinen elokuvakäsikirjoitus "Melody" oli. Hän toimi myös kakkoskuvausryhmän ohjaajana.


title: Melody – suloinen ensirakkaus

text: Elokuvan pääosissa näyttelevät pari vuotta aiemmin "Oliver!"-musikaalielokuvassa näytelleet Mark Lester ja Jack Wild. Heidän ihastuksensa kohdetta Melodya esittää Tracy Hyde. Elokuvassa kuullaan Bee Geesin ja Crosby, Stills, Nash & Youngin musiikkia.


title: Melody – suloinen ensirakkaus

text: Elokuva tuotiin Britanniassa ensi-iltaan nimellä "S.W.A.L.K.", joka oli nuorten rakkauskirjeissään käyttämä lyhenne sanoista "sealed with a loving kiss", ”rakastavin suudelmin sinetöity”.


title: Melody – suloinen ensirakkaus

text: "Melody" ei menestynyt erityisemmin Britannian eikä Yhdysvaltojen teattereissa, mutta nousi suureksi hitiksi Japanissa ja joissakin Etelä-Amerikan maissa. Suomessa sei sai vuonna 1972 kaikkiaan 8 133 katsojaa ja ylsi vuoden 282:sta ensi-illasta sijalle 186.


title: Lintu (veistos)

text: Lintu on kuvanveistäjä Rafael Saifulinin veistos vuodelta 2009. Se sijaitsee Kiskon Toijassa Kiskopuistossa. Veistos esittää lintua kannattelevaa ihmishahmoa. Se on valmistettu raudasta ja ruostumattomasta teräksestä, ja sen korkeus on 4,5 metriä.


title: Lintu (veistos)

text: Samassa paikassa oli aiemmin Saifulinin veistos, joka esittää tyttöä ja joutsenta. Se ei kuitenkaan kestänyt ulkona vaan jouduttiin siirtämään sisätiloihin, ja sen tilalle tuli "Lintu".


title: Aldermastonin rautatieasema

text: Aldermastonin rautatieasema on rautatieasema lähellä Aldermastonin kylää Berkshiressä. Se sijaitsee Reading–Taunton-radan varrella. Asema avattiin 21. joulukuuta 1847.


title: Aldermastonin rautatieasema

text: Asemaa käytti 81 968 matkustajaa kaudella 2015–2016.


title: Ladybird Ladybird

text: Ladybird Ladybird on Ken Loachin ohjaama brittiläinen draamaelokuva vuodelta 1994. Rona Munron käsikirjoittamassa tarinassa neljän lapsen yksinhuoltajaäidin mieli alkaa järkkyä hänen yrittäessään saada tulipalon jälkeen huostaanotetut lapsensa takaisin ja aloittaakseen uuden elämän kerrankin kunnolliselta vaikuttavan miehen, paraguaylaisen poliittisen pakolaisen Jorgen kanssa.


title: Ladybird Ladybird

text: Elokuva näyttää päähenkilö Maggien elämänvaiheita takaumina hänen kertoessaan itsestään juuri tapaamalleen Jorgelle, samalla kun Jorge kertoo vain vähän omasta taustastaan. Itsekin äkkipikainen ja rääväsuinen Maggie on ajautunut väkivaltaisesta suhteesta toiseen ja saanut jokaisen lapsensa eri miehen kanssa. Maggie ja Jorge muuttavat yhteen ja saavat tyttären, mutta sekin otetaan heiltä pois, koska sosiaaliviranomaiset ovat luokitelleet Maggien epävakaaksi ja älyltään vajavaiseksi äidiksi. Myös seuraava tytär otetaan pois, ja katkeroituneen pariskunnan välit alkavat rakoilla. Elokuvan lopun teksti kuitenkin kertoo heidän saavan vielä kolme lasta, jotka he saavat pitää, mutta kahta ensimmäistä tytärtä he eivät saa tavata.


title: Ladybird Ladybird

text: Crissy Rock voitti Maggien roolistaan parhaan naispääosan palkinnon Berliinin elokuvajuhlilla. "The New York Timesin" kriitikot valitsivat "Ladybirdin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Sony SMC-777

text: Sony SMC-777 oli Sonyn valmistama mikrotietokone, joka julkaistiin vuonna 1983. Tietokoneesta julkaistiin päivitetty malli SMC-777C vuonna 1984.


title: Sony SMC-777

text: Tietokone oli suunnattu kotikäyttöön. Tietokoneen mukana tuli ohjelmointiin sopivia sovelluksia kuten BASIC, Assembler ja debuggeri.


title: Ederson Moraes

text: Ederson Santana de Moraes (s. 17. elokuuta 1993 Osasco), tunnetaan yleisesti vain nimellä Ederson, on brasilialainen jalkapallomaalivahti, joka edustaa Englannin Valioliigassa pelaavaa Manchester Cityä ja Brasilian maajoukkuetta.


title: Ederson Moraes

text: Ederson aloitti uransa São Paulossa vuonna 2008, kunnes liittyi vuotta myöhemmin portugalilaiseen Benficaan, jossa hän vietti kaksi kautta junioripelaajana. Vuonna 2012 hän siirtyi Ribeirãosta Rio Aveen, jossa pelasi 37 Primeira Ligan ja kaksi Eurooppa-liigan ottelua. Hän liittyi uudelleen Benficaan vuonna 2015 pelaten ensin reservijoukkueessa ennen debyyttiään ykkösjoukkueessa maaliskuussa vuonna 2016. Benficassa hän voitti Portugalin pääsarjamestaruuden kahdesti (2016, 2017), ja Portugalin cupin (2017) sekä Liigacupin (2016) kerran. Hän pelasi seurassa kaikkiaan 37 Portugalin pääsarjaottelua sekä kymmenen Mestarien liigan ottelua.


title: Ederson Moraes

text: Ederson siirtyi englantilaisen Manchester Cityn riveihin 35 miljoonan punnan siirtosummalla kesäkuussa 2017. Hän voitti tulokaskaudellaan Valioliigan mestaruuden pelattuaan kahta vaille seuran kaikki pääsarjaottelut. Mestarien liigassa hän pelasi yhdeksän ottelua.


title: Ederson Moraes

text: Ederson pelasi viisi ottelua Brasilian alle 23-vuotiaiden jalkapallomaajoukkueessa. Brasilian A-maajoukkueeseen hänet valittiin ensimmäisen kerran MM-karsintaotteluun Uruguayta vastaan maaliskuussa 2017. Ensimmäisen A-maaottelunsa hän pelasi MM-karsintapelissä Chileä vastaan saman vuoden lokakuussa.


title: Muumipeikko (patsas)

text: Muumipeikko on Tampereella sijaitseva patsas, joka esittää Tove Janssonin luomaa Muumipeikkoa. Veistos pohjautuu Tuulikki Pietilän 1980-luvulla valmistamaan kuvaelmahahmoon, ja sen on valanut pronssiin kuvanveistäjä Matti Kalkamo. Patsaan jalustana toimii luonnonkivi, joka on peräisin Vuoreksen alueelta.


title: Muumipeikko (patsas)

text: "Muumipeikko" kuuluu Tampereen taidemuseon kokoelmiin. Patsas tilattiin arkkitehti Raili Pietilän aloitteesta vuonna 2004. Se sijoitettiin ensin pääkirjasto Metson edustalle, koska talossa toimi siihen aikaan Muumilaakso-museo. Teos paljastettiin 25. elokuuta 2005. Metson remontin vuoksi "Muumipeikko" siirrettiin varastoon syksyllä 2015, mutta se sai uuden paikan keväällä 2017, kun se pystytettiin Sorsapuistoon Tampere-talon ja uuden Muumimuseon yhteyteen.


title: Muumipeikko (patsas)

text: Patsaalle on tehty toistuvasti ilkivaltaa. Vuonna 2008 sitä vahingoitettiin niin pahoin, että veistos piti valaa uudelleen.


title: Theodor Haag

text: Theodor Haag (13. maaliskuuta 1901 Le Havre, Ranska – 27. elokuuta 1956) oli saksalainen maahockeypelaaja ja olympiamitalisti.


title: Theodor Haag

text: Haag pelasi Saksan miesten maajoukkueessa vuosina 1925–1933 yhteensä 22 ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kaikissa neljässä ottelussa ja teki seitsemän maalia. Hänen pelaajauransa aikana ei pelattu maailman- eikä euroopanmestaruuskilpailuja.


title: Rafael Saifulin

text: Rafael Saifulin (s. 1952 Samaran tasavalta, Neuvostoliitto) on venälläis-suomalainen kuvanveistäjä. Hän asuu Salon Kiskossa.


title: Rafael Saifulin

text: Saifulin on opiskellut Pietarin taideteollisessa akatemiassa, josta hän valmistui 1979. Hän on asunut Suomessa vuodesta 1992 alkaen. Hän on Suomen kuvanveistäjäliiton jäsen. Hän teoksiaan on muun muassa Kiskossa (Lintu, 2009), Hangossa (Tuuli mereltä, 2005) ja Turussa (Onnenhevonen, 2005).


title: Sisulla noustiin

text: Sisulla noustiin (työnimi "Kun suksi ei luista") Kaarina Kaikkosen ympäristötaideteos vuodelta 2015 Koukkurannankadulla Vuoreksessa Tampereella. Teos on tehty sadoista lahjoituksina saaduista vanhoista suksista, joita on kiinnitetty rakennuksen seinäpintaan. Teoksen julkistamistilaisuudessa puhui Juha Mieto.


title: Sisulla noustiin

text: "Sisulla noustiin" on ylistys suomalaiselle sisulle ja hiihtoperinteelle. Kaikkonen on halunnut kertoa teoksen maastohiihtoteemalla itsenäisen Suomen historiasta. Teoksen idea on tullut taiteilijan lapsuuden iloisista hiihtokokemuksista.


title: Huuska

text: Huuska on sukunimi, joka on muun muassa seuraavilla suomalaisilla henkilöillä:


title: Heinz Wöltje

text: Heinz Wöltje (4. tammikuuta 1902 Hannover – 26. syyskuuta 1968 Windhoek, Etelä-Afrikan miehittämä Namibia) oli saksalainen maahockeypelaaja ja olympiamitalisti.


title: Heinz Wöltje

text: Wöltje pelasi Saksan miesten maajoukkueessa vuosina 1925–1929 yhteensä 12 ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kolmessa ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Back to Life

text: Back to Life on kuusamolaisen thrash metal -yhtye A.R.G:n EP-levy vuodelta 1990.


title: Back to Life

text: A-puoli


title: Back to Life

text: B-puoli


title: Coco (vuoden 2017 elokuva)

text: Coco on vuonna 2017 ensi-iltansa saanut Pixarin tuottama 3D-animaatioelokuva. Elokuva kertoo 12-vuotiaasta meksikolaisesta Miguel-pojasta, joka rakastaa musiikkia toisin kuin muu sukunsa ja joutuu odottamatta suvun kitaran taikavoiman viemänä tuonelan valtakuntaan, jossa kukaan elävä ei ole käynyt. Elokuvan on ohjannut Lee Unkrich ja se perustuu hänen kehittämäänsä, meksikolaisen vainajien muistojuhlan ("Día de los Muertos", kuolleiden päivä) inspiroimaan tarinaan. Elokuvan henkilögalleriaan kuuluu myös kuvataiteilija Frida Kahlo (ääniroolissa Natalia Cordova-Buckley).


title: Coco (vuoden 2017 elokuva)

text: Vuonna 2013 nousi jonkinasteinen kohu, kun Pixarin emoyhtiö Disney yritti saada tavaramerkin espanjankieliselle käsitteelle "Día de los Muertos". Aikomusta kritisoitiin kovin sanoin ja Disneytä syytettiin kulttuurisesta omimisesta, joten Disney peruutti tavaramerkkihakemuksen vaihdettuaan elokuvan nimen. Yksi kritiikkiä eniten esittäneistä, meksikolaisamerikkalainen pilapiirtäjä Lalo Alcaraz palkattiin elokuvan tuotantotiimiin.


title: Coco (vuoden 2017 elokuva)

text: "Coco" palkittiin kahdella Oscarilla parhaasta animaatiosta ja parhaasta laulusta ”Remember Me” eli Mua Muistathan. Elokuva palkittiin myös parhaan animaatioelokuvan Golden Globella, Parhaan animaatioelokuvan Bafta-palkinto ja parhaan animaatioelokuvan Annie-palkinnolla.


title: Coco (vuoden 2017 elokuva)

text: Suomenkielisen version on kääntänyt Tuija Korhonen ja sen on ohjannut Petri Hanttu.


title: Coco (vuoden 2017 elokuva)

text: Elokuva sai ensi-iltansa elokuvateattereissa Meksikossa 20. lokakuuta 2017 ja Yhdysvalloissa 21. marraskuuta 2017. Sen alkukuvana esitetään lyhytelokuva "Olafin jouluinen seikkailu", jossa seikkailevat "Frozen"-elokuvan hahmot. Suomessa elokuva sai ensi-iltansa 16. helmikuuta 2018.


title: Coco (vuoden 2017 elokuva)

text: 29. maaliskuuta 2017 internetissä julkaistiin lyhytelokuva "Danten lounas" ("Dante's Lunch"). Kahden minuutin pätkässä esiteltiin "Coco"-elokuvan päähenkilön Miguelin uskollinen kumppani Dante, joka on Meksikon kansalliskoira xolo eli meksikonkarvatonkoira.


title: Hans Haußmann

text: Hans Heinrich Haußmann (30. maaliskuuta 1900 – 1. syyskuuta 1972) oli saksalainen maahockeypelaaja ja olympiamitalisti.


title: Hans Haußmann

text: Haußmann pelasi Saksan miesten maajoukkueessa vuosina 1925–1928 yhteensä neljä ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Herbert Müller

text: Herbert Müller (2. elokuuta 1904 Friedeberg – 9. joulukuuta 1966) oli saksalainen maahockeypelaaja ja olympiamitalisti.


title: Herbert Müller

text: Müller pelasi Saksan miesten maajoukkueessa vuosina 1926–1934 yhteensä 19 ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kaikissa neljässä ottelussa ja teki yhden maalin. Hänen pelaajauransa aikana ei pelattu maailman- eikä euroopanmestaruuskilpailuja.


title: Werner Proft

text: Werner Proft (12. elokuuta 1901 Berliini – ?) oli saksalainen maahockeypelaaja ja olympiamitalisti.


title: Werner Proft

text: Proft pelasi Saksan miesten maajoukkueessa vuosina 1927–1928 yhteensä kuusi ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kolmessa ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Kaijanen

text: Kaijanen on sukunimi, joka on muun muassa seuraavilla suomalaisilla henkilöillä:


title: Sininen ja valkoinen (vuoden 2008 albumi)

text: Sininen ja valkoinen on Jukka Kuoppamäen yhdessä Satakunnan Sotilassoittokunnan kanssa levyttämä albumi, joka julkaistiin vuonna 2008. Albumilla kerättiin tuottoja Suomen sotaveteraaneille. Levyllä vierailee myös Aikamiehet ja kapellimestarina toimii Riku Huhtasalo.


title: Paulie Malignaggi

text: Paul Malignaggi (s. 23. marraskuuta 1980 Bensonhurst, Brooklyn) on yhdysvaltalainen nyrkkeilyselostaja ja entinen nyrkkeilijä. Hän oli IBF-liiton ylemmän kevytsarjan mestari vuosina 2007–2008 ja WBA-liiton välisarjan mestari 2012–2013.


title: Paulie Malignaggi

text: Malignaggi syntyi Brooklynissa sisilialaisille vanhemmille. Hän muutti perheensä kanssa alle vuoden ikäisenä Syrakusaan, jossa Malignaggi asui kuusivuotiaaksi saakka. Perhe muutti pian takaisin Brooklyniin, kun he saivat toisen lapsen Umberton. Malignaggin isä kuitenkin palasi takaisin Italiaan muutaman viikon jälkeen. Hänen äiti meni uudelleen naimisiin, eikä Malignaggi tullut veljensä tavoin toimeen uuden isäpuolen kanssa. 1996 hän riitaantui isäpuolensa kanssa ja muutti yhdessä veljensä kanssa isovanhempiensa luokse siihen asti kunnes hän muutti omilleen. Malignaggi joutui usein katutappeluihin ja kävi koulua hyvin harvoin. Tämän johdosta hänet erotettiin high schoolista. Hänen isoisänsä otti hänet mukaan töihin, jossa Malignaggi ei tarvinnu tehdä mitään, mutta hän ei olisi enää ongelmissa kadulla. Malignaggi halusi tehdä jotain alkoi harjoittelemaan nyrkkeilyä 26. kesäkuuta 1997, jolloin häntä opetti Willie Badillo. Siirryttyään ottelemaan amatööritasolle Malignaggi voitti 1998 ja 2001 New Yorkin Golden Gloves mestaruuden. Hän voitti myös 2001 Everlastin Yhdysvaltain mestaruuden Colorado Springsissä.


title: Paulie Malignaggi

text: Malignaggi aloitti ammattilaisuransa 7. heinäkuuta 2001 KeySpan Parkilla, jolloin hän voitti Thadeus Parkerin ensimmäisessä erässä teknisellä tyrmäyksellä. Malignaggi otteli toisen ottelunsa kahden viikon päästä ensimmäisestä, jonka hän myös voitti Robert Sowersia vastaan. Ottelu päättyi neljännessä ja viimeisessä erässä teknisellä tyrmäyksellä. Malignaggi otteli vuoden aikana vielä kolme ottelua, joista kaksi oli marraskuussa. Hän voitti ensin Luis Melendezin tyrmäyksellä kolmannessa erässä ja myöhemmin Cornell Jacksonin tuomariäänin. Malignaggi voitti joulukuussa vielä Jose LaPorten tuomariäänin.


title: Paulie Malignaggi

text: 2002 Malignaggi jatkoi voittoputkeaan ja siirtyi samalla nelieräisistä otteluista kuusieräisiin otteluihin. Hän voitti neljä ensimmäistä otteluaan tuomariäänin, ensin tammikuussa Antonio Youngin, huhtikuussa Sterling Gethersin, toukokuussa Andre Bakerin ja heinäkuussa Jadschi Greenin. Elokuussa Malignaggi voitti Anthony Simpkinsin toisessa erässä teknisellä tyrmäyksellä. Hän voitti vuoden kaksi viimeistä ottelua myös tuomariäänin. Ensin lokakuussa Chad Lawshen ja marraskuussa Paul Delgadon hajaäänin. Ottelu oli Malignaggin ensimmäinen kahdeksaneräinen ottelu.


title: Paulie Malignaggi

text: 2003 Malignaggi otteli neljästi kohdaten ensin Shad Howardin kesäkuussa. Hän voitti kuusieräisen ottelun tuomariäänin. Elokuussa Malignaggi otteli ensimmäisen kerran kymmeneräisen ottelun Kevin Wattsia vastaan, jonka hän voitti teknisellä tyrmäyksellä kuudennessa erässä. Lokakuussa Malignaggi voitti Jesus Abel Santiagon tuomariäänin ja kohtasi Paul Delgadon toista kertaa urallaan joulukuussa Madison Square Gardenilla. Malignaggi voitti ottelun jälleen tuomariäänin.


title: Paulie Malignaggi

text: Malignaggi siirtyi ottelemaan 2004 kymmeneräisiin otteluihin ja kohtasi ensin meksikolaiset Rocky Martinezin ja myöhemmin kesäkuussa Ramiro Canon, jotka hän voitti molemmat tuomariäänin.


title: Paulie Malignaggi

text: 4. joulukuuta 2004 Malignaggi kohtasi Sandro Casamonican WBC:n kansainvälisestä ylemmän kevytsarjan mestaruudesta. Kaksitoistaeräinen ottelu päättyi Malignaggin voittoon teknisellä päätöksellä, kun kaksikko löi vahingossa päänsä yhteen. Tämän seurauksena Casamonica sai vekin päähän, jonka kulmalääkäri katsoi olevan mahdoton paikata.


title: Paulie Malignaggi

text: Maliglaggi otteli välissä Jeremy Yeltonia vastaan palattuaan oikean käden leikkauksesta takaisin kehään. Hän kävi kahdeksaneräisen ottelun elokuussa 2005. Malignaggi voitti ottelun tuomariäänin.


title: Paulie Malignaggi

text: 10. helmikuuta 2006 otteli WBC:n manneramerikan ylemmän kevytsarjan mestaruudesta Donald Camarenaa vastaan. Malignaggi voitti uransa toisen ammattilaismestaruuden Foxwoods Resort Casinolla tuomariäänin. Ottelun jälkeen hän kohtasi voittamattoman Miguel Cotton WBO:n ylemmän kevytsarjan mestaruudesta. Ottelu käytiin 10. kesäkuuta 2006 Madison Square Gardenilla, jossa Cotto puolusti mestaruuttaan kuudetta kertaa. Malignaggi hävisi mestaruuden tuomariäänin, joka samalla katkaisi hänen 21 ottelun voittoputken.


title: Paulie Malignaggi

text: Hävittyään mestaruusottelun Miguel Cottolle Malignaggi otteli seuraavaksi Edner Cherrya vastaan helmikuussa 2007. Hän voitti ottelun tuomariäänin.


title: Paulie Malignaggi

text: 16. kesäkuuta 2007 Malignaggi haastoi Lovemore N'doun IBF:n ylemmän kevytsarjan mestaruudesta. N'dou puolusti mestaruuttaan ensimmäistä kertaa, jonka hän menetti Malignaggin voitettua mestaruuden tuomariäänin. Voiton myötä "The Ring" -lehti palkitsi hänet vuoden 2007 lopulla vuoden paluuna.


title: Paulie Malignaggi

text: Malignaggi puolusti ensimmäisen kerran mestaruuttaan Herman Ngoudjoa vastaan 5. tammikuuta 2008. Ottelu käytiin Bally's Park Placessa, jossa hän onnistui puolustamaan mestaruuttaan voittamalla ottelun tuomariäänin.


title: Paulie Malignaggi

text: Malignaggi puolusti toisen kerran mestaruuttaan 24. toukokuuta 2008 Lovemore N'douta vastaan, jolta hän voitti alun perin IBF:n mestaruuden. Ottelu käytiin City of Manchester Stadiumilla, joka oli samalla ensimmäinen kerta, kun Malignaggi otteli Yhdysvaltojen ulkopuolella. Tapahtuman pääotteluna käytiin Ricky Hatton vs. Juan Lazcano, kun Malignaggin ottelu oli illan toinen pääottelu. Hän onnistui puolustamaan mestaruuttaan toistamiseen nyt hajaäänin.


title: Paulie Malignaggi

text: Malignaggi luopui IBF:n mestaruudestaan ja haastoi Ricky Hattonin IBO:n ylemmän kevytsarjan mestaruudesta. Hatton puolusti mestaruuttaan kolmatta kertaa Malignaggia vastaan. Ottelu käytiin 22. marraskuuta 2008 MGM Grand Garden Arenalla, jossa hän hävisi ottelun teknisellä tyrmäyksellä yhdennessätoista erässä.


title: Paulie Malignaggi

text: Ottelun jälkeen Malignaggi kohtasi huhtikuussa 2009 Christopher Fernandezin, jonka hän voitti tuomariäänin. Elokuussa Malignaggi otteli vapaana olleesta NABO:n ylemmän kevytsarjan mestaruudesta Juan Díazia vastaan. Hän hävisi ottelun tuomariäänin ja kaksikko otteli heti perään 12. joulukuuta 2009, jolloin Malignaggi oli parempi tuomariäänin ja voitti NABO:n mestaruuden.


title: Paulie Malignaggi

text: Mestaruuden jälkeen Malignaggi otteli Amir Khania vastaan WBA:n ylemmän kevytsarjan mestaruudesta. Khan puolusti mestaruuttaan toista kertaa Malignaggia vastaan, joka hävisi ottelun teknisellä tyrmäyksellä yhdennessätoista erässä. Kaksi kuukautta myöhemmin heinäkuussa Malignaggi ilmoitti päättävänsä kymmenen vuotta kestäneen yhteistyönsä promoottorinsa Lou DiBellan kanssa.


title: Paulie Malignaggi

text: Mestaruusottelun jälkeen Malignaggi otteli seuraavaksi joulukuussa 2010 Michael Lozadaa vastaan Colisée Pepsi areenalla, Kanadassa. Hän voitti kymmeneräisen ottelun kuudennessa erässä teknisellä tyrmäyksellä. Malignaggi otteli seuraavan kerran 2011 kaksi ottelua, jotka hän voitti molemmat tuomariäänin. Ensin huhtikuussa José Cotton ja lokakuussa Orlando Loran.


title: Paulie Malignaggi

text: Malignaggi siirtyi painoluokkaa ylemmäksi ja otteli 29. huhtikuuta 2012 WBA:n välisarjan mestaruudesta Vyacheslav Senchenkoa vastaan. Senchenko puolusti mestaruuttaan neljättä kertaa ja oli urallaan otellut tilastolla 32–0. Ottelu käytiin Ukrainassa, Donbass Arenalla, jossa Malignaggi onnistui voittamaan uransa toisen merkittävän mestaruuden teknisellä tyrmäyksellä yhdeksännessä erässä.


title: Paulie Malignaggi

text: Malignaggi puolusti ensimmäisen kerran mestaruuttaan 20. lokakuuta 2012 Pablo César Canoa vastaan. Ottelu käytiin Barclays Centerissä, Brooklynissa, jossa hän onnistui puolustamaan mestaruuttaan hajaäänin.


title: Paulie Malignaggi

text: Malignaggin toinen kerta puolustaa mestaruuttaan oli 22. kesäkuuta 2013 samaisella areenalla Brooklynissa. Hän kohtasi Adrien Bronerin, joka oli hiljattain voittanut WBC:n kevytsarjan mestaruuden ja oli voittamaton tilastolla 27–0. Malignaggi menetti mestaruutensa hajaäänin (111-117, 115-113, 113-115).


title: Paulie Malignaggi

text: 7. joulukuuta 2013 Malignaggi otteli vapaana olleesta WBC-liiton NABF:n välisarjan mestaruudesta Zab Judahia vastaan. Hän voitti New Yorkissa käydyn ottelun tuomariäänin (116-111, 117-110, 117-110).


title: Paulie Malignaggi

text: Malignaggi otteli seuraavan kerran 19. huhtikuuta 2014 Shawn Porteria vastaan IBF-liiton välisarjan mestaruudesta. Hän kuitenkin hävisi ottelun neljännessä erässä teknisellä tyrmäyksellä.


title: Paulie Malignaggi

text: Mestaruusotteluiden jälkeen Malignaggi otteli elokuussa 2015 Danny Garcíaa vastaan. Hän hävisi ottelun teknisellä tyrmäyksellä yhdeksännessä erässä. Se oli samalla ensimmäinen kerta, kun Malignaggi hävisi urallaan kaksi ottelua peräkkäin. Hän palasi takaisin ottelemaan syyskuussa Laszlo Fazekasia vastaan Milanossa. Ottelu käytiin kahdeksan eräisenä, jonka Malignaggi voitti tuomariäänin. 12. joulukuuta hän otteli The O2 Arenalla Antonio Moscatielloa vastaan vapaana olleesta EBU:n välisarjan mestaruudesta. Malignaggi voitti mestaruuden tuomariäänin.


title: Paulie Malignaggi

text: Heinäkuussa 2016 Malignaggi otteli kymmeneräisen ottelun Gabriel Braceroa vastaan Barclays Centerissä. Hän voitti ottelun tuomariäänin.


title: Paulie Malignaggi

text: 25. tammikuuta 2017 Malignaggi ilmoitettiin ottelevan Britanniassa Sam Eggingtonia vastaan, joka puolusti WBC-liiton kansainvälistä välisarjan mestaruuttaan ensimmäistä kertaa. Ottelu käytiin 4. maaliskuuta 2017 The O2 Arenalla, jossa Malignaggi hävisi ottelun kahdeksannessa erässä tyrmäyksellä. Malignaggi oli ennen tyrmäystä johtoasemassa tuomareiden pisteissä. Ottelun jälkeen hän ilmoitti lopettavansa nyrkkeilyuransa.


title: Paulie Malignaggi

text: Malignaggi käytti hyväkseen nopeuttaan ja suoria lyöntejä, siinä missä muut amerikanitalialaiset ottelijat, kuten Rocky Marciano, Rocky Graziano ja Jake LaMotta, sekä idolinsa Arturo Gatti olivat tunnettuja tyrmäyksistään ja kovuudestaan. Uransa alussa Malignaggi käytti pelkästään vasemman käden jabia, sillä hänen oikea kätensä oli murtunut sparrissa ennen ottelua Jeremy Yeltonia vastaan elokuussa 2005. Hän kävi läpi leikkauksen ja sitä yritettiin parantaa neljällä ruuvilla, jotta luutuminen tapahtuisi oikein.


title: Tamara Tunie

text: Tamara Tunie (s.14. maaliskuuta 1959 McKeesport, Pennsylvania, Yhdysvallat) on yhdysvaltalainen näyttelijä, joka tunnetaan parhaiten TV-sarjasta "", jossa hän näytteli oikeuslääkärinä toimivaa tohtori Melinda Warneria. Hän lähti sarjasta sen 17. tuotantokaudella.


title: Tamara Tunie

text: Tunie meni vuonna 1988 naimisiin Greg Bouquetin kanssa, mutta pari erosi vuonna 1991. Lokakuusta 1995 lähtien hän on ollut naimisissa Gregory Genretin kanssa.


title: S. Epatha Merkerson

text: S. Epatha Merkerson (s.28. marraskuuta 1952 Saginaw, Michigan, Yhdysvallat) on yhdysvaltalainen näyttelijä, joka parhaiten tunnetaan luutnantti Anita van Burenin roolista TV-sarjassa Kova laki. Hän näytteli rooliaan kaikkiaan 390 jaksossa sarjan 4. tuotantokauden alusta lähtien aina sarjan päätökseen asti. Tätä ennen hän oli esiintynyt yhdessä sarjan jaksossa sivuroolissa.


title: S. Epatha Merkerson

text: Kovan lain jälkeen hän on esiintynyt mm. TV-sarjoissa Chicago P.D., Chicago Fire ja Chicago Med. Hänellä oli myös rooli elokuvassa Terminator 2.


title: Kiira-rajuilma

text: Kiira-rajuilma (myös nimellä "Klaara") oli voimakas ukkosrintama, joka iski Suomeen 12. elokuuta 2017. Suurin osa rajuilman vaikutuksista rajoittui Varsinais-Suomen, Uudenmaan ja Kymenlaakson maakuntiin, joissa voimakkaat syöksyvirtaukset kaatoivat puita, katkoivat sähköjä ja aiheuttivat vahinkoja rakennuksille. Lisäksi yksi ihminen loukkaantui lievästi, kun Sanomatalon ikkunalaseja rikkoontui Helsingissä.


title: Kiira-rajuilma

text: Rajuilmaa kutsuttiin mediassa ensin myrskyksi ja myös nimellä "Klaara-myrsky", mutta Ilmatieteen laitoksen mukaan kyseessä ei ollut myrsky vaan pikemminkin rajuilma, ja Ilmatieteen laitos käyttää säätapahtumasta nimeä "Kiira" verkkosivuillaan.


title: Kiira-rajuilma

text: Kiira-rajuilma aiheutti Espoossa kauppakeskus Ison Omenan K-Citymarketiin vesivahingon rikkoutuneen putken takia. Myös Helsingin Pasilassa rakennustyömaan aidat lensivät. Hämeenlinnanväylällä myös puita ja valotolppia kaatui moottoritielle. Myrsky kaatoi myös lukuisia puita, ja lentokoneet jouduttiin ohjaamaan Tampere-Pirkkalan lentoasemalle. Helsingin Suvilahdessa järjestetyssä Flow-festivaalissa kaksi festivaalialueen telttaa kärsi vaurioita. Lapin Kulta Red Arena, Zalando Black Tent ja Bright Balloon 360 -teltat olivat suljettuina tunteja, kunnes ne aukesivat uudelleen. Viikissä myrsky irrotti palan kerrostalon katosta.


title: Lauttasaaren VPK

text: Lauttasaaren VPK on vuonna 1916 perustettu sopimuspalokunta, joka toimii Helsingin Lauttasaaressa. Lauttasaaren VPK on yksi Helsingin 15 sopimuspalokunnasta. VPK toimii Helsingin kaupungin Pelastuslaitoksen alaisuudessa.


title: Lauttasaaren VPK

text: VPK:n palokuntatalo on osoitteessa Tallbergin puistotie 10.


title: Patagotitan

text: Patagotitan on sukupuuttoon kuollut titanosaureihin kuuluva sauropodisuku. Se löydettiin Patagoniasta Argentiinasta, Chubutin maakunnassa sijaitsevasta Formación Cerro Barcinosta. "Patagotitan" sisältää vain lajin Patagotitan mayorum, joka kuvattiin ensimmäisen kerran vuonna 2014. José Carballido ja hänen kollegansa vahvistivat ja nimesivät löydön vuonna 2017.


title: Patagotitan

text: Viimeaikaisten arvioiden mukaan "P. mayorum" oli 37 metriä pitkä ja painoi 63 tonnia. Aikaisemmin sen pituudeksi mitattiin 40 metriä ja painoksi 77 tonnia. Tämä tarkoittaa että "Patagotitan" oli kooltaan lähellä toiseksi suurinta titanosauria "Puertasaurusta" (joidenkin arvioiden mukaan 73–83 tonnia) ja oli yksi suurimmista koskaan eläneistä maaeläimistä.


title: Vantaan esihistoria

text: Vantaan esihistoria on Vantaan kaupungin vuonna 2008 julkaisema, Sirpa Leskisen ja Petro Pesosen kirjoittama teos, joka muodostaa osan Vantaan historian teossarjaa. Runsaasti kuvitettu teos käsittelee esihistoriallista Vantaata kivikauden alusta rautakauden loppuun. Aihetta ja alueella eläneiden esihistoriallisten ihmisten elämää lähestytään alueelta löytyneiden kiinteiden muinaisjäännösten ja esineiden pohjalta.


title: Anna Rimpelä

text: Anna Rimpelä (s. 15. elokuuta 1978) on suomalainen näyttelijä ja stand-up-koomikko. Rimpelä on näytellyt muun muassa Ismo-komediatelevisiosarjassa Ismon Vilma-vaimoa ja eri rooleja Teatteri Helsingissä. Hänet on nähty vuosina 2013 ja 2018 rikostutkija Tiina Rajalan roolissa saippuasarjassa "Salatut elämät". Lisäksi hän on näytellyt TV-mainoksissa.


title: Anna Rimpelä

text: Rimpelä toimii ilmaisutaidon opettajana Espoon työväenopistossa ja tekee stand-up keikkoja. Rimpelä on opiskellut esittävää taidetta Svenska yrkeshögskolanissa Vaasassa.


title: Anna Rimpelä

text: Tammikuussa 2018 ilmestyi Rimpelän esikoisromaani "Pitkään meni ihan hyvin".


title: Redemption from Refaim

text: Redemption from Refaim on kuusamolaisen thrash metal -yhtye A.R.G:n albumi vuodelta 2015.


title: Round Midnight – keskiyön soundi

text: Round Midnight – keskiyön soundi ("’Round Midnight") on Bertrand Tavernierin ohjaama ranskalais-yhdysvaltalainen draamaelokuva vuodelta 1986. Jazzmuusikon noususta ja tuhosta kertovan elokuvan pääosia näyttelevät saksofonisti Dexter Gordon ja ranskalaisnäyttelijä François Cluzet.


title: Round Midnight – keskiyön soundi

text: Alkuperäismusiikin on säveltänyt Herbie Hancock, joka myös näyttelee elokuvassa monien muiden tunnettujen jazzmuusikoiden ohella. Cameoroolinsa on myös muun muassa amerikkalaisohjaaja Martin Scorsesella ja ranskalaisnäyttelijä Philippe Noiret’lla.


title: Round Midnight – keskiyön soundi

text: Elokuvasta julkaistiin kaksi soundtrack-albumia, "Round Midnight" ja "The Other Side of Round Midnight".


title: Round Midnight – keskiyön soundi

text: Elokuva perustuu osin tositapahtumiin. Ranskalainen Francis Paudras ystävystyi 1950-luvun Pariisissa jazzpianisti Bud Powellin kanssa ja kirjoitti Powellista elämäkertateoksen "La Danse des infidèles" (1986). Sen pohjalta ohjaaja Tavernier laati englanninkielisen käsikirjoituksen yhdessä David Rayfielin kanssa niin, että pianisti Powell muutettiin kuvitteelliseksi saksofonisti Dale Turneriksi ja mukaan otettiin aineksia myös saksofonisti Lester Youngin elämänvaiheista.


title: Round Midnight – keskiyön soundi

text: Dexter Gordon oli päihdeongelmaisen muusikon roolistaan Golden Globe- ja Oscar-ehdokkaana ja voitti elokuvassa soittamistaan soolo-osuuksista Grammyn. Herbie Hancock voitti Oscarin alkuperäismusiikistaan ja oli siitä myös Golden Globe -ehdokkaana.


title: Round Midnight – keskiyön soundi

text: "The New York Timesin" kriitikot valitsivat "Round Midnightin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Prevailing Sickness

text: Prevailing Sickness on kuusamolaisen thrash metal -yhtyeen A.R.G:n vuonna 1989 ilmestynyt seitsemäntuumainen single. Singlen julkaisi Megamania.


title: Prevailing Sickness

text: A-puoli


title: Prevailing Sickness

text: B-puoli


title: Rimminen

text: Rimminen voi tarkoittaa:


title: Ässärykmentin muistomerkki

text: Ässärykmentin muistomerkki on talvisodassa 1939–1940 kaatuneiden Jalkaväkirykmentti 11:n sotilaiden muistolle omistettu muistomerkki Helsingin Kalliossa. Muistomerkki sijaitsee Alli Tryggin puistossa, osoitteessa Kaikukuja 7. Muistomerkin on suunnitellut kuvanveistäjä Aarre Aaltonen. Obeliskimainen veistos on graniittia. Veistos pystytettiin vuonna 1940.


title: Ässärykmentin muistomerkki

text: Veistoksessa on teksti: “Jalkaväkirykmentti 11:n eloonjääneet pystytti tämän patsaan sodassa 1939-40 kaatuneiden sankaritoveriensa muistoksi 13.10.1940”.


title: Victor Ortiz

text: Victor Ortiz (s. 31. tammikuuta 1987 Garden City, Kansas) on yhdysvaltalainen nyrkkeilijä ja näyttelijä. Hän on WBC-liiton entinen välisarjan mestari. Ortiz on esiintynyt elokuvissa, kuten "Expendables 3" ja "Southpaw".


title: Victor Ortiz

text: Ortiz harjoitteli pelastusarmeijan salilla, jossa entinen raskaansarjan nyrkkeilijä Ron Lyle huomasi hänen potentiaalin. Myöhemmin 2003 Lyle vei hänet nuorten olympiaturnaukseen ollessaan 16-vuotias. Ortiz voitti 60 kiloisten (132 paunan) sarjansa tilastolla 5–0.


title: Victor Ortiz

text: Turnauksen myötä entinen IBF-liiton mestari Robert Garcia kiinnostui Ortizin valmentamisesta, jonka myötä hän muutti Coloradosta Kaliforniaan. Ortiz alkoi harjoittelemaan La Colonia Youth Boxing Club salilla. Myöhemmin Garciasta tuli Ortizin virallinen holhooja ja hän valmistui Pacifica High Schoolista. Ortiz voitti myös syyskuussa 2003 Police Athletic League kansallisen nuorten mestaruuden tilastolla 5–0. Vuotta myöhemmin 17-vuotiaana Ortiz otteli Yhdysvaltain olympianyrkkeilyn karsinnoissa 60-kiloisten sarjassa, jossa hän putosi jatkosta välierissä.


title: Victor Ortiz

text: Ortiz aloitti ammattilaisuransa ylemmässä kevytsarjassa 4. kesäkuuta 2004, jolloin hän kohtasi Raul Montesin nelieräisessä kamppailussa. Ortiz voitti ottelun tyrmäyksellä ensimmäisessä erässä. Hän jatkoi voittokulkuaan koko vuoden voittaen heinäkuussa toisen ottelunsa Alejandro Nungarayta vastaan tuomariäänin. Syyskuussa Ortiz voitti puolestaan Lee De Leonin teknisellä tyrmäyksellä toisessa erässä, kuten myös lokakuussa Charles Hawkinsin, mutta neljännessä ja samalla viimeisessä erässä. Marraskuussa Ortiz otteli vuoden viimeisen ottelunsa Juan Patinoa vastaan, jonka hän voitti tuomariäänin.


title: Victor Ortiz

text: 2005 Ortiz aloitti vuoden helmikuussa voittamalla Joel Ortegan teknisellä tyrmäyksellä ensimmäisessä erässä. Maaliskuussa hän voitti uransa seitsemännen ottelunsa peräkkäin Rodney Jonesia vastaan. Ortiz voitti kamppailun toisessa erässä teknisellä tyrmäyksellä. Kesäkuussa hän koki uransa ensimmäisen tappion Corey Alarconia vastaan, kun Ortiz katsottiin tyrmänneen laittomasti vastustajansa. Ortiz oli ensimmäisen erän alussa pudottanut Alarconin kanveesiin jo kerran aikaisemmin. Tuomari David Denkin oli ottelun aikana käskenyt kaksikon irti toistensa syleilystä, jonka jälkeen Ortiz löi Alarconin kanveesiin. Hän jäi myös koko luvunlaskennan ajan maahan, jonka myötä tuomari Denkin katsoi Ortizin lyönnin olleen laiton. Ortiz palasi takaisin kehään elokuussa voittaen Oliver Bolanos ja syyskuussa Kevin Carmodyn molemmat tuomariäänin. Marraskuussa sitä vastoin Ortiz voitti teknisellä tyrmäyksellä Donnell Loganin.


title: Victor Ortiz

text: 2006 Ortiz pääsi ottelemaan nyt kahdeksan eräisiä otteluita, joista ensimmäinen käytiin tammikuussa. Hän voitti Leroy Fountainin tyrmäyksellä neljännessä erässä. Sama tulos oli myös Nestor Rosasia vastaan, jonka Ortiz onnistui tyrmäämään viidennessä erässä. Seuraavat kaksi ottelua Ortiz voitti teknisellä tyrmäyksellä, ensin Freddie Barrera ensimmäisessä erässä ja toinen Orlando Canteraa vastaan neljännessä erässä. Syyskuussa Ortiz kohtasi entisen WBO-liiton kääpiösarjan mestarin Alfred Koteyn, jonka hän voitti tuomariäänin. Marraskuussa Ortiz päätti vuoden tyrmäysvoittoon Yahir Aguiaria vastaan toisessa erässä.


title: Victor Ortiz

text: 2007 Ortiz aloitti tasapelillä Marvin Cordova vastaan kaksikon lyödessä päät yhteen, jonka seurauksena Ortizille tuli pahan vekki. Tämän vuoksi ottelu keskeytettiin ensimmäisen erän jälkeen. Seuraavaksi Ortiz kohtasi huhtikuussa IBA-liiton entisen ylemmän kevytsarjan mestarin Tomas Barrientesin. Hän voitti ottelun teknisellä tyrmäyksellä viidennessä erässä. Kesäkuussa Ortiz puolestaan tyrmäsi jo ensimmäisen erän lopussa Maximino Cuevasin, joka oli hänen ensimmäinen kymmeneräiseksi suunniteltu ottelu. Elokuussa hän sai vastaansa Emmanuel Clotteyn, joka oli Ortizin ensimmäinen laajemmin tunnettu nyrkkeilijä vaikka hän ei ollut voittanut mestaruuksia nyrkkeilyssä. Ortiz voitti uransa toisen kymmeneräisen ottelun teknisellä tyrmäyksellä aivan ottelun viimeisen erän lopussa. Marraskuussa Ortiz voitti puolestaan entisen WBA-liiton ylemmän kevytsarjan mestarin Carlos Maussan, jonka hän tyrmäsi ensimmäisen erän alussa. Ortiz otteli samalla ensimmäistä kertaa urallaan Madison Square Gardenille.


title: Victor Ortiz

text: Ortiz kohtasi heti perään toisen kolumbialaisen Dairo José Esalasin toukokuussa 2008. Hän voitti kymmeneräisen ottelun tyrmäyksellä viidennessä erässä.


title: Victor Ortiz

text: 13. syyskuuta 2008 Ortiz otteli Roberto David Arrietaa vastaan vapaana olleesta NABO:n ylemmän kevytsarjan mestaruudesta. Ottelu oli samalla ensimmäinen kerta Ortizille, joka käydään 12-eräisenä. Ortiz hallitsi ottelua pääosin pudottaen Arrietan kanveesiin toisessa, neljännessä ja viidennessä erässä, jossa hän lopulta voitti mestaruuden teknisellä tyrmäyksellä.


title: Victor Ortiz

text:
Ortiz puolusti ensimmäisen kerran mestaruutta Jeffrey Restoa vastaan 6. joulukuuta 2008 "Oscar De La Hoya vs. Manny Pacquiao" -tapahtumassa. Hän onnistui puolustamaan mestaruuttaan pudotettuaan vastustajansa kanveesiin kahdesti ensimmäisen erän aikana ja kerran toisessa erässä. Resto onnistui nousemaan kolmesti ylös luvunlaskennan aikana, mutta tuomari katsoi Reston saaneen tarpeeksi osumia ettei kykenisi enää jatkamaan. Ortiz julistettiin voittajaksi teknisellä tyrmäyksellä.
Voiton myötä ESPN nimesi hänet vuoden lupaukseksi.


title: Victor Ortiz

text: Ortiz puolusti toisen kerran mestaruuttaan 7. maaliskuuta 2009 Mike Arnaoutisia vastaan. Ottelussa oli panoksena Ortizin NABO mestaruuden lisäksi Arnaoutisin USBA mestaruus. Molemmat ottelijat puolustivat mestaruuttaan toisen kerran. Ottelu käytiin HP Pavilionissa, jossa ottelun toisessa erässä Ortiz osui vasemmalla yläkoukulla Arnaoutisia päähän, joka sai hänet horjumaan ja Ortiz jatkoi lyömistä kunnes tuomari päätti keskeyttää ottelun Arnaotisin oltua kykenemätön suojaamaan itseään. Ortiz poulusti näin toista kertaa mestaruuttaan ja voitti samalla USBA:n ylemmän kevytsarjan mestaruuden. Myöhemmin Ortiz luopui NABO:n mestaruudesta.


title: Victor Ortiz

text: Ortiz otteli Marcos Maidanaa vastaan WBA-liiton vapaana olleesta ylemmän kevytsarjan tilapäismestaruudesta. Ottelu käytiin 27. kesäkuuta 2009 Staples Centerissä. Ortiz oli listattu WBA:n rankingissa kolmanneksi parhaaksi ylemmän kevytsarjan nyrkkeilijäksi, kun taas hänen vastustajansa oli listattu toiseksi parhaaksi. Ortiz onnistui pudottamaan Maidanan ottelun ensimmäisessä erässä kerran ja kahdesti toisessa erässä kanveesiin. Ortiz sitä vastoin putosi ensimmäisessä erässä kerran ja samoin kuudennessa erässä. Ottelu päättyi Ortizin tappioon kuudennessa erässä teknisellä tyrmäyksellä, kun kehälääkäri katsoi Ortizin oikean silmän yläpuolella olleen vekin erittäin pahaksi. Ortiz itse päätti myös lopettaa ottelun omalta osaltaan kesken pahojen osumien myötä. Hän löi ottelun aikana 177 kertaa, joista 74 osui perille. Sitä vastoin Maidana löi 293 kertaa, joista 66 osui kohteeseen. Tappio oli Ortizille uran ensimmäinen sitten 2005 hylkäys tappiota. Samalla katkesi hänen kahdeksan ottelun voittoputki.


title: Victor Ortiz

text: Ortiz otteli vielä vuoden 2009 puolella yhden ottelun joulukuussa entistä IBA-liiton mestaria Antonio Díazia vastaan, jonka hän voitti vastustajansa kulmauksen heitettyä pyyhkeen kehään seitsemännessä erässä.


title: Victor Ortiz

text: 2010 Ortiz jatkoi paluutaan voitoissa tyrmäämällä ensin Hector Alatorren kymmenennessä ja viimeisessä erässä. Sen jälkeen hän voitti tuomariäänin Nate Campbellin ja syyskuussa tyrmäsi entisen WBA:n ylemmän kevytsarjan mestarin Vivian Harrisin kolmannen erän alussa. Vuosi päättyi tasapeliin Lamont Petersonia vastaan. Ortiz oli ottelun aikana lyönyt Petersonin kanveesiin kahdesti kolmannessa erässä, mutta ei saanut aikaan tyrmäystä. Kaksi ensimmäistä pistetuomaria tulivat tasatulokseen 94–94, kun kolmas tuomari antoi pisteet Petersonille 95–93.


title: Victor Ortiz

text: 16. huhtikuuta 2011 Ortiz otteli hallitsevaa WBC:n välisarjan mestaria Andre Bertoa vastaan Foxwoods Resort Casinolla. Berto oli "The Ring" -lehden mukaan rankattu maailman kolmanneksi parhaaksi välisarjan ottelijaksi, joka puolusti mestaruuttaan nyt kuudennen kerran. Ortiz sitä vastoin oli ilman ranking sijoitusta otellessaan ensimmäistä kertaa välisarjassa. Ortiz voitti mestaruuden tuomariäänin (115–110, 114–112, 114–111). "The Ring" -lehti valitsi ottelun vuoden 2011 nyrkkeilyotteluksi. Ottelun jälkeen Ortiz nousi "The Ring" -lehden maailmanrankingissa kolmanneksi parhaaksi välisarjan nyrkkeilijäksi, kun Berto putosi viidenneksi.


title: Victor Ortiz

text: Ortiz puolusti WBC mestaruuttaan ensimmäisen kerran Floyd Mayweatheria vastaan, kun Mayweather ilmoitti twitterin välityksellä 7. kesäkuuta 2011 suostuneensa ottelemaan Ortizia vastaan 17. syyskuuta 2011 MGM Grand Garden Arenalla. The Ring -lehti rankkasi Ortizin maailman toiseksi parhaaksi välisarjan ottelijaksi, kun taas Mayweatheria ei rankattu oltuaan ottelematta 16 kuukautta. Ottelua oli katsomassa paikan päällä 14 687 henkilöä, jolla ottelu tuotti yhdeksän miljoonaa dollaria. Lisäksi ottelu tuotti maksullisen television kautta 1.25 miljoonaa ostoa, joka tuotti yhteensä 78.44 miljoonaa dollaria. Ortiz sai ottelusta palkkioksi kaksi miljoonaa dollaria. Hän hävisi ottelun neljännessä erässä tyrmäyksellä, joka aiheutti puheenaihetta ottelun jälkeen. Ortiz sai omien sanojensa mukaan Mayweatherin kyynärpäästä osumia kasvoihinsa ja yritti kostaa pukkaamalla päällään Mayweatheria kasvoihin. Ortiz pyysi tilannetta anteeksi ottelun aikana, kun erotuomari erotti ottelijat. Tilanteen jälkeen Mayweather löi Ortizia kahdesti päähän ja tiputti hänet luvunlaskentaan. Tuomarina ollut Joe Cortez ei katsonut tilanteessa olevan mitään laitonta.


title: Victor Ortiz

text: Tappion jälkeen Ortiz otteli Josesito Lópezia vastaan 2010 luodusta WBC Silver välisarjan mestaruudesta 23. kesäkuuta 2012. Muutama päivää ennen ottelua Ortizin ilmoitettiin ottelevan Saúl Álvarezia "Knockout Kings" -tapahtuman pääottelussa 15. syyskuuta 2012 mikäli hän voittaisi Lópezin. Ortiz hävisi ottelun yhdeksännen erän päätyttyä, kun hänen kulmauksensa heitti pyyhkeen kehään. Ortiz kertoi Lópezin murtaneen hänen leuan, kun hän piti suutaan auki yhdeksännen erän alussa ja sai lyönnistä leukaan. Ortizin kulmamiehet halusivat hänen jatkavan, mutta Ortiz itse kertoi ettei vain kyennyt jatkamaan. Hän sai luovuttamisesta entistä enemmän kritiikkiä. Ortiz oli aiemmin urallaan 2009 luovuttanut Marcos Maidanaa vastaan, vaikka ei varsinaisesti ollut loukkaantunut pahasti.


title: Victor Ortiz

text: Ortiz palasi takaisin kehään parannuttuaan murtuneesta leuasta 30. tammikuuta 2014. Hän kohtasi Luis Collazon, joka puolusti ensimmäistä kertaa WBA:n kansainvälistä välisarjan mestaruuttaan. Ortiz hävisi ottelun tyrmäyksellä toisen erän lopussa.


title: Victor Ortiz

text: Mestaruusotteluiden jälkeen Ortiz kohtasi Manuel Pérez joulukuussa 2014, jonka hän voitti teknisellä tyrmäyksellä kolmannen erän alussa. Ortiz otteli seuraavan kerran joulukuussa 2015, jolloin hän kohtasi voitokkaasti Gilberto Sanchez Leonin voitettuaan vastustajansa teknisellä tyrmäyksellä kahdeksannessa erässä.


title: Victor Ortiz

text: Ortiz kohtasi StubHub Centerissä Andre Berton toisen kerran 30. huhtikuuta 2016. Ortiz onnistui pudottamaan Berton kerran toisessa erässä, mutta putosi itse neljännessä erässä kahdesti. Ortiz nousi molemmilla kerroilla ylös, mutta ei vastannut toisella kertaa kehätuomarille haluaako hän jatkaa vai ei. Tämän johdosta tuomari päätti ottelun neljännen erän alussa.


title: Victor Ortiz

text: Ortiz otteli seuraavan kerran 30. heinäkuuta 2017 Saul Corralia vastaan, jonka hän voitti neljännessä erässä teknisellä tyrmäyksellä.


title: Victor Ortiz

text: Ortiz kohtasi Don Haskins Centerissä muun muassa entisen IBF-liiton välisarjan mestarin Devon Alexanderin. Helmikuussa 2018 käyty ottelu päättyi tasapeliin.


title: Victor Ortiz

text: Ortiz teki ensimmäisen näyttelijän roolinsa elokuvassa "The Expendables 3", jossa hän esittää nuorta yhdysvaltalaista sotilasta. Sitä ennen Ortiz oli esiintynyt tosi-tv-sarjassa "Chiquis 'n Control". Elokuvan jälkeen Ortiz teki toisen sivuroolin nyrkkeilyelokuvassa "Southpaw", jossa pääosaa esitti Jake Gyllenhaal. Elokuvaroolien jälkeen Ortiz esiintyi "Havaiji 5-0" -televisiosarjan jaksossa "New Player".


title: Victor Ortiz

text: Ortiz palasi elokuvaroolien pariin 2017 esiinnyttyään sivuroolissa toimintakomediassa "Once Upon a Time in Venice".


title: Victor Ortiz

text:
Ortiz oli mukana Tanssii tähtien kanssa 16. tuotantokaudella. Hänen parinaan oli entinen "So You Think You Can Dance" kilpailija Lindsay Arnold. Kaksikko oli neljäs pari, joka pudotettiin jatkosta.
Ortiz on pelattavana hahmona nyrkkeilypeleissä "Fight Night Round 4" (2009) ja "Fight Night Champion" (2011).


title: Team Rynkeby

text: Team Rynkeby on pohjoismaalainen hyväntekeväisyys polkupyöräily oman tiiminsä kotikaupungista Pariisiin. Matkan tarkoitus on kerätä varoja syöpää sairastavien lapsien tutkimustyöhön. Team Rynkebyn perusti Tanskan mehujuomajätti Rynkeby Foods A/S:n työntekijät. Mehujuomajätti on hankkeen suurin sponsori. Vuonna 2012 mukana oli 790 pyöräilijää pohjoismaista.


title: Voittamaton ykkönen

text: Voittamaton ykkönen ("The Big Red One") on Samuel Fullerin käsikirjoittama ja ohjaama yhdysvaltalainen sotaelokuva vuodelta 1980. Sen pääosia näyttelevät Lee Marvin ja Mark Hamill.


title: Voittamaton ykkönen

text: Elokuva perustuu Samuel Fullerin omiin kokemuksiin toisessa maailmansodassa Yhdysvaltain 1. jalkaväkidivisioonan sotilaana. Elokuvan alkuperäisnimi tarkoittaa divisioonan lempinimeä, joka tulee heidän univormunsa olkapäätä koristavasta punaisesta numerosta 1. Elokuva seuraa divisioonan osallistumista taisteluihin Pohjois-Afrikassa, Sisiliassa, Normandian maihinnousussa ja Länsi-Saksan vapauttamisessa.


title: Voittamaton ykkönen

text: "The New York Timesin" kriitikot valitsivat "Voittamattoman ykkösen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Mummin Kullat

text: Mummin Kullat -yhtye on perustettu Turussa vuonna 2015.


title: Mummin Kullat

text: Yhtyeen tunnuksenomaisena piirteenä on moniääninen laulu. Sanoitusten tematiikassa käsitellään usein arkisilla esimerkeillä huolia ympäristöstä ja mielenterveydestä.


title: Mummin Kullat

text: Ensimmäinen albumi Kulta ilmestyi vuonna 2017 Luova Recordsin julkaisemana.


title: Luettelo diplomaattisista edustustoista Turkissa

text: Tämä on luettelo diplomaattisista edustustoista Turkissa. Tällä hetkellä Ankarassa on 125 suurlähetystöä.


text: Ankara


text: Adana


text: Antalya


text: Çanakkale


text: Edirne


text: Erzurum


text: Gaziantep


text:
Istanbul
İzmir


text: Kars


text: Mersin


text: Trabzon


title: Venäjän keisarikunta olympialaisissa

text: Venäjän keisarikunta osallistui olympialaisiin kolme kertaa ennen Venäjän vuoden 1917 vallankumousta ja Neuvostoliiton perustamista. Maa osallistui vuosien 1900, 1908 ja 1912 kesäolympialaisiin.


title: Venäjän keisarikunta olympialaisissa

text: Maan ainoa olympiavoittaja on Nikolai Panin, joka voitti taitoluistelun olympiakultaa vuoden 1908 kesäolympialaisissa. Mitalien määrällä mitattuna Venäjän keisarikunnan menestynein olympialaji oli paini, josta se saavutti kolme olympiahopeaa.


title: Myrskyn poika (vuoden 1976 elokuva)

text: Myrskyn poika ("Storm Boy") on Henri Safranin ohjaama australialainen nuortenelokuva vuodelta 1976. Colin Thielen samannimiseen lastenkirjaan (suom. "Myrskyn poika", Otava 1979) perustuva tarina kertoo Australian autiolla rannikolla isänsä kanssa elävästä pojasta ja tämän kesystä pelikaanista.


title: Myrskyn poika (vuoden 1976 elokuva)

text: Vuoden parhaan elokuvan AACTA-palkinnon kotimaassaan saanut "Myrskyn poika" oli myös kansainvälinen menestys. Se sai kolme vuotta maailmanensi-iltansa jälkeen Suomessa katsojia elokuvakerhoissa, joissa se oli näytäntökaudella 1979–1980 viidenneksi eniten esityksiä saanut elokuva.


title: Myrskyn poika (vuoden 1976 elokuva)

text: Kymmenvuotias Mike asuu erakkomaisen isänsä Tomin kanssa rannan yksinäisessä pikkumökissä lähellä luonnonsuojelualuetta. Tom ystävystyy alkuperäisväestöön kuuluvan nuoren miehen kanssa, joka asuu laittomasti suojelualueella. Pelikaaneja metsästävät salametsästäjät jättävät poikueen orvoiksi, ja Mike alkaa huolehtia yhdestä poikasesta, herra Percivalista. Maailmasta kiinnostunut Mike hakeutuu läheiseen kouluun isänsä tietämättä, ja herra Percival auttaa merihätään joutunutta kalastajavenettä.


title: Myrskyn poika (vuoden 1976 elokuva)

text: "Myrskyn pojan" nimiroolin esittäjä Greg Rowe oli pääosassa myös vuonna 1978 ensi-iltansa saaneessa, osin samojen tekijöiden tekemässä elokuvassa "Blue Fin", jota on Suomessa esitetty nimillä "Meren raivo, Kalastajapojan seikkailu" ja "Taistelu merta vastaan". "Myrskyn pojasta" on vuonna 2018 tulossa teattereihin uudelleenfilmatisointi, jonka aikuispääosia esittävät Geoffrey Rush ja Jai Courtney.


title: Jääkiekon Suomen Cup 2017

text: Jääkiekon Suomen Cup 2017 oli ensimmäinen Suomen Cup vuoden 1971 jälkeen ja siinä pelasivat kaikki Mestiksen joukkueet sekä osa Suomi-sarjan ja II-divisioonan joukkueista.


title: Jääkiekon Suomen Cup 2017

text: Mestis


title: Jääkiekon Suomen Cup 2017

text:
Suomi-sarja
Suomi-sarjan joukkueista ainoastaan Hokki ei osallistu Suomen Cupiin.


title: Jääkiekon Suomen Cup 2017

text:
II-divisioona
KJT ja NasKi ilmoittautuivat myös, mutta jäivät myöhemmin pois.


title: Sorvasto

text: Sorvasto on pieni järvi Salon kaupungin Kiskossa Kiskontien varrella Pataojan valuma-alueella Kiskonjoen–Perniönjoen vesistössä. Sen pinta-ala on 5,51 hehtaaria ja rantaviivan pituus 1,31 kilometriä.


title: Vuosanganjärvi

text: Vuosanganjärvi , johon viitataan myös muodossa Vuosanganjärvi-Hyötyjärvi , on Kainuussa Kuhmossa sijaitseva järvi.


title: Vuosanganjärvi

text: Järven pinta-ala on 1 000 hehtaaria eli 10 km². Se on 8,6 kilometriä pitkä ja 3,4 kilometriä leveä. Järven keskiosassa on salmimainen kaventuma, jonka perusteella järvellä on kaksi järvenosaa. Salmi on 1,5 kilometriä pitkä ja kapeammillaan 300 metriä leveä. Siinä on Tulilahti, joka työntyy länteen. Järven lounainen järvenosa on 3,8 kilometriä pitkä ja 3,3 kilometriä leveä. Täällä on järvellä lähes yhtä suuri järvenselkä, josta lounaassa kaventuu etelään Lehminiemen ohitse Niskalahti ja sen haarana Pikkujärvi. Pikkujärvessä sijaitsee Nahkanivassa järven luusua. Koillinen järvenosa on kolmihaarainen. Salmesta tuleva haara muuttuu järvenselällä kahdesi lahtimaiseksi haaraksi. Pohjoinen haara aukeaa 60 metriä kapean Jousisalmen takana Hyötyjärveksi. Kaakkoinen haara kääntyy keskellä koilliseen, jossa sijaitsee Pitkäperän lahti.


title: Vuosanganjärvi

text: Järvessä on 78 saarta, joista 42 sijaitsee koillisessa järvenosassa, 30 lounaisessa järvenosassa ja kuusi niiden välisessä salmessa. Hyötyjärvellä on vain yksi saari ja toisessa haarassa niitä on 11. Siellä sijaitsevat Kuohunsaari, Kirkkosaari, Mäntysaari ja Korpisaari. Järvenselällä on vielä 30 saarta, joista Selkäsaaret, Kukkurisaari ja Marjosaari ovat noin 200 metriä pitkiä. Näistä pohjoiseen sijaitsee Lokkisaarien saaristo. Salmen lounspään suulla sijaitsevat Härkäsaari ja Lammassaari, jotka ovat lounaisen järvenosan suurimmat saaret. Tämän pohjoisrannalla sijaitsevat vielä Luhtasaari, Pitkäsaari, Pikku-Nesteri, Iso-Nesteri ja Juurikkasaari. Vielä järvenselän etelärannalla sijaitsevat suuri Vihtasaari ja pienemmät Liponsaari ja Mökkösaari. Niskalahdella ovat Rattisaari ja Niskasaaret.


title: Vuosanganjärvi

text: Järvi on luodattu ja siitä on julkaistu syvyyskartat. Sen tilavuus on 46 miljoonaa m³ eli 0,046 km³. Järven keskisyvyys on 4,4 metriä ja suurin syvyys on 25 metriä. Syvin kohta sijaitsee pohjoisen järvenosan kaakkoisessa haarassa, joka johtaa Pitkäperälle. Syvänne sijaitsee haaran suulla Hanhiniemen länsipuolella.


title: Vuosanganjärvi

text: Järvi on erämaajärvi, vaikka sen rannoilla onkin asutusta. Järven rantaviivan pituus on 61 kilometriä, joka on lähes kokonaan metsämaata. Peltomaata on lähinnä Vuosangalla ja kahdessa muussa kohdassa. Rannoille on rakennettu kolme kymmentä vapaa-ajan asuntoa. Niille johtaa tiet seututieltä 904 ja yhdystieltä 9050 haarautuvilta teiltä.


title: Vuosanganjärvi

text: Järvi sijaitsee Oulujoen vesistössä (vesistöaluetunnus 59) Ontojärven–Lentuan valuma-alueen (59.9) Kellojärven valuma-alueella (59.94), jonka Vuosanganjärven alueeseen (59.944) järvi kuuluu. Järven vedenpinnan korkeus on 176,0 metriä mpy.


title: Vuosanganjärvi

text: Valuma-alue saa pääosan vedestään omalta valuma-alueeltaan sekä kolmelta muulta valuma-alueelta. Hyötyjärveen laskee Kuusamonjoki, joka on Kuusamojärven (112 ha) ja Kuusamonjoen valuma-alueen (59.945) laskujoki. Salmessa Tulilahden suulle laskee Kotajoki, joka on Kotajoen valuma-alueen (59.948) laskujoki. Joen viimeinen osuus lähtee Kotajärven (76 ha) laskuosuudella sijaitsevasta Kotalammesta (6 ha). Viereinen Juurikkajoki laskee Juurikkajärvestä (55 ha), joka kuuluu Vuosanganjärven lähialueeseen. Lounaisen järvenosan itärannan Härmälahteen laskee Kangasjoki, joka on Kangasjoen valuma-alueen (59.947) laskujoki. Se virtaa matkallaan Härmäjärvestä (170 ha) alas Ruuhijärven (15 ha), Ison Aittojärven (35 ha), Polvijärven (9 ha), Kangaslammen (26 ha) ja Pienen Kangaslammen (4 ha) läpi.


title: Vuosanganjärvi

text: Vuosanganjärven alueella on 29 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat edellä mainittu Juurikkajärvi, koilliseen järvenosaan laskeva Kalliojärvi (51 ha) ja Niskalahteen laskeva Niskajärvi (12 ha).


title: Vuosanganjärvi

text: Järven laskujoki lähtee Pikkujärven luusuasta aluksi Pitkäkoskena, sitten Vuosanganjokena ja sitten Louhikoskena. Lasku-uoma laskee Kuivajärveen, ja se jatkaa Korpijärven kautta Kellojärveen ja pian sen jälkeen Ontojärveen.


title: Myrskyn poika

text: Myrskyn poika voi tarkoittaa:


Pyhän Mikaelin suomalainen evankelis-luterilainen kirkko (, ) on Montrealissa, Kanadan Quebecin provississa toimivan suomalaisen evankelis-luterilaisen seurakunnan kirkko. Tämä pyhäkkö sijaitsee noin 5,5 kilometriä Montrealin ydinkeskustasta länsilounaaseen, ja noin 500 metriä Montrealin metron "Villa-Maria" -metro- ja bussiasemasta lounaaseen. Kirkkorakennus on yhteinen Pyhän Johanneksen virolaisen evankelis-luterilaisen kirkon kanssa.


title: Kiskon osuusmeijeri

text: Kiskon osuusmeijeri oli vuonna 1905 perustettu meijeri, joka fuusioitui vuonna 1973 Salon Maito-Auraan. Kiinteistö ja sillä oleva suuri meijerirakennus siirtyivät Kiskon kunnan omistukseen.


title: David Gulpilil

text: David Gulpilil Ridjimiraril Dalaithngu (s. 1. heinäkuuta 1953 Arnheminmaa, Pohjoisterritorio), usein kirjoitetaan myös Gulpilil, on australialainen tanssija ja näyttelijä, jonka syntyperä on Australian alkuperäiskansoihin kuuluvassa yolngu -heimossa. Hän on tehnyt kansainvälistäkin mainetta saaneissa elokuvissa aboriginaalimiesten rooleja.


title: David Gulpilil

text: Kun David Gulpilil nuorena poikana saapui Maningriden lähetyskouluun Itä-Arnheminmaalla, Australiassa hän oli jo kokenut metsästäjä, jäljittäjä ja seremoniatanssija. Toisin kuin muut saman ikäluokan alkuperäisväestöstä hän vietti lapsuutensa "pensaikossa" () valtaväestön vaikutusten ulkopuolella. Jossa hän sai perinteisen kasvatuksen perheeltään.


title: David Gulpilil

text: Gulpilililla on ollut usein vaikeuksia alkoholin ja huumeiden kanssa, ja hän on taistellut alkoholiongelmansa kanssa pitkään, ja hän on ollut ajoittain asunnottomanakin. Hän on myös joutunut usein oikeuteen alkoholin vuoksi, sekä myös vankilaan. Ohjaaja Rolf de Heer on tukenut ystäväänsä ja näyttelijäänsä hänen raitistumisyrityksissään. Charlie's Country elokuvan jälkeen hän oli ollut, vuonna 2016, raittiina ainakin kaksi vuotta.


title: David Gulpilil

text: Gulpilil aloitti näyttelijän uransa seitsemäntoistavuotiaana, vuonna 1971, Nicolas Roegin ohjaamassa elokuvassa "Erämaan vangit". Hänen suorituksensa roolissa oli niin vahva että se määritteli uudestaan käsityksiä aboriginaaleista. Hänestä avasi tietä aboriginaaleille useissa elokuvissa kuten "Myrskyn poika" jonka ohjasi Henri Safran vuonna 1976, Peter Weirin ohjaama "Viimeinen aalto" vuonna 1977, Peter Faimanin ohjaama "Crocodile Dundee" vuonna 1986 ja Wim Wendersin ohjaama "Maailman ääriin" vuonna 1991, toivat aboriginaalit mukaan elokuvarooleihin.


title: David Gulpilil

text: Myöhemmin hän oli mukana useissa elokuvissa jotka saivat hyvän vastaanoton, kuten Philip Noyce ohjaama "Rabbit-Proof Fence" vuonna 2002, sekä Rolf de Heerin ohjaama elokuva "The Tracker", vuonna 2002, josta Gulpilil sai parhaan miespääosan AACTA-palkinnon. Vuonna 2006 Gulpililla oli rooli Rolf de Heer ohjaamassa draamadokumentissa Ten Canoes. Gulpilil näytteli myös Baz Luhrmannin vuoden 2008 suurelokuvassa "Australia".


title: David Gulpilil

text: Hän oli pääosassa myös Rolf de Heerin elokuvassa "Charlie's Country", vuonna 2013. Hän voitti roolistaan parhaan näyttelijän palkinnon Cannesin elokuvajuhlilla vuonna 2014.


title: Škoda Rapid

text: Škoda Rapid viittaa seuraaviin Škoda-malleihin:


title: Hans Carl Tesche

text: Hans Carl Tesche, myös Hans Karl Tesche, Karl Tesche tai Carl Tesche (1745 – 25. maaliskuuta 1814) oli Loviisassa vaikuttanut kauppias ja laivanvarustaja.


title: Hans Carl Tesche

text: Hänen isänsä oli kauppias Lorentz Tesche (n.1720 – n.1749), äiti Maria Printz (1720–1783), poika Lorentz Henrik Tesche (1779–1853).


title: Hans Carl Tesche

text: Haminan menetyksen v. 1743 jälkeen perustettiin Loviisan kaupunki, jossa porvariston ytimen muodostivat noin kymmenen entistä haminalaista, jotka vannoivat porvarisvalan uudessa kaupungissa keväällä 1748, mm. Teschet. Loviisassa suurkauppiaina Tesche-suvusta ovat aina 1850-luvulle vaikuttaneet ainakin


title: Hans Carl Tesche

text: Teschen kauppahuone sijaitsi 1700/1800-luvun vaihteessa Loviisassa korttelin III tontilla 1 eli silloisen raatihuoneen vieressä Kuningattarenkadulla, noin numerossa 16.


title: Hans Carl Tesche

text: 1760-luvulla Nastolaan Herralan luo perustettiin saha, jonka Hans Carl Tesche hankki vähitellen itselleen. Loviisan alueen suurimpien sahojen loviisalaisosuuksia oli 1700-luvulta pitkälle 1800-lukua Teschen suvun 1/8-osuus Ummeljoen sahasta. Teschen suvulla oli osuuksia myös 1820-luvulla Mäntyharjulle perustetusta sahasta.


title: Hans Carl Tesche

text: Teschen kauppahuoneella oli ollut Haminassa tupakkatehdas, joka oli käyttänyt Hollannista tuotua raaka-ainetta. Vuonna 1754 Loviisan 13 kauppiasta, mukaanluettuna Teschet perustivat Loviisan tupakkakehräämön nykyisen Aleksanterinkatu 1–3 paikalle. Puutarhakadun eteläpäähän perustettiin tupakkaviljelmä, jonka pinta-ala oli laajennettuna noin 2 ha. Tupakkatehtaan vuosituotanto vaihteli noin 4000 ja 9000 kg välillä


title: Hans Carl Tesche

text: Vuonna 1820 Loviisan pohjoispuolelle perustettiin viinapolttimo. Se tuhoutui tulipalossa vuonna 1857, ja paikalle rakennettiin panimo. Alueen nimi on vuoden 1860 tienoilta asti ollut Panimomäki. Polttimon ja panimon suurimmat osakkaat olivat 1820-luvulta 1850-luvulle kauppiaat Holmsten, Tesche ja Golovtsoff.


title: Hans Carl Tesche

text: Hans Carl Tesche oli 1810-luvulla päävarustaja Fortuna-laivassa, joka oli aikanaan Suomen kauppalaivaston suurin laiva. Tämän tasasaumaisen fregatin pituus oli 122 jalkaa (36,9 metriä) ja leveys 34 jalkaa (10,3 metriä). Lästiluvuksi ilmoitettiin peräti 386 lästiä. 1820-luvulla varustajaksi oli noussut seuraava sukupolvi: Hans Carl Teschen poika Lorentz Henrik Tesche. Laiva upposi Loviisan edustalle syysmyrskyssä vuonna 1822 paluumatkalla Espanjasta.


title: Hans Carl Tesche

text: Hans Carl Teschen ja hänen vaimonsa Henrietta Sesemann viettivät 1800-luvun alun Åbyn kartanossa Porvoon maalaiskunnassa. Hans Carl Teschen tyttären pojan tytär Alva Forsius syntyi Åbyn kartanossa vuonna 1866. Alva Forsius oli Suomen sosiaalitoimen pioneerejä, ja oli mm. tuomassa Suomeen Pelastusarmeijaa.


title: Särkänniemen X

text: X on vuonna 2016 avattu extreme-laite Särkänniemen huvipuistossa Tampereella. Laite nousee 30 metrin korkeuteen ja pyörii useampaan kertaan akselinsa ympäri täyden kierroksen kääntäen samalla matkustajat korkeuksissa ylösalaisin. Matkustajat istuvat pyöreän gondolin kehällä kasvot ulospäin ja jalat ilmassa. Laitteen nopeus on parhaimmillaan 80 km/h ja G-voimia on ajon aikana parhaimmillaan 4,7 G.


title: Särkänniemen X

text: Matkustajapaikkoja laitteessa on 30. Päästäkseen laitteeseen on oltava vähintään 140 senttimetrin pituinen.


title: Särkänniemen X

text: Laitteen on valmistanut italialainen Antonio Zamperla S.P.A. Maailmalla laite tunnetaan paremmin nimellä Discovery Revolution.


title: Following

text: Following on brittiläinen rikoselokuva vuodelta 1998. Elokuvan käsikirjoitti ja ohjasi Christopher Nolan, ja se on hänen ensimmäinen pitkä elokuvansa.


title: Following

text: "Following" kuvattiin 16 millimetrin mustavalkoiselle filmille erittäin pienellä budjetilla. Nolan osti filmiä kelan kerrallaan, ja elokuvan tuotanto kesti vuoden.


title: Following

text: Elokuva kertoo nuoresta työttömästä kirjailijasta, joka etsii innoitusta seurailemalla ventovieraita ihmisiä Lontoon kaduilla. Eräs hänen kohteistaan kuitenkin huomaa joutuneensa seuratuksi ja vetää päähenkilön mukaansa rikosten maailmaan.


title: Following

text: Elokuvan juoni on epälineaarinen, ja kerrontatapa ennakoi hänen seuraavaa ohjaustyötään "Memento"; rikostarina puolestaan ennakoi myöhempää elokuvaa "Inception".


title: Following

text: "Followingia" esitettiin aluksi elokuvajuhlilla vuonna 1998, ja se sai useita palkintoja muun muassa Rotterdamissa (IFFR) ja San Franciscossa (SFIFF). Elokuva pääsi pienimuotoiseen teatterilevitykseen Isossa-Britanniassa seuraavana vuonna. Elokuva on julkaistu myös DVD:llä ja blu-raylla useissa maissa. Lisämateriaalina useissa julkaisuissa on elokuvan lineaarinen versio, jossa otot on järjestetty kronologisesti.


title: Naked

text: Naked voi tarkoittaa ainakin seuraavia asioita:


title: Luettelo diplomaattisista edustustoista Japanissa

text: Tämä on luettelo diplomaattisista edustustoista Japanissa. Tällä hetkellä Tokiossa on 152 suurlähetystöä. Useiden maiden suurlähetystöt ovat akkreditoituja muualta lähinnä Pekingistä tai lähiseuduilta.Seuraavat suurlähetystöt sijaitsevat Pekingissä


text: Muut sijainnit


title: Julija Levtšenko

text: Julija Levtšenko (, s. 28. marraskuuta 1997) on ukrainalainen korkeushyppääjä.


title: Julija Levtšenko

text: Donetskin alle 18-vuotiaiden MM-kilpailuissa 2013 Levtšenko sijoittui 13:nneksi tuloksella 170 cm. Nanjingin nuorten kesäolympialaisissa 2014 hän voitti kultaa hypättyään 189 cm. Eskilstunan alle 20-vuotiaiden EM-kilpailuissa 2015 Levtšenko sijoittui kuudenneksi tuloksella 183 cm. Pekingin MM-kilpailuissa 2015 hän jäi karsintaan hypättyään 185 cm. Rio de Janeiron olympialaisissa 2016 hän jäi myös karsintaan tuloksella 192 cm. Bydgoszczin alle 20-vuotiaiden MM-kilpailuissa 2016 Levtšenko saavutti pronssia ylitettyään 186 cm. Belgradin sisäratojen EM-kilpailuissa 2017 hän saavutti pronssia tuloksella 194 cm. Bydgoszczin alle 23-vuotiaiden EM-kilpailuissa 2017 hän voitti kultaa tuloksella 196 cm.


title: Julija Levtšenko

text: Lontoon MM-kilpailuissa 2017 Levtšenko saavutti hopeaa uudella ennätyksellään 201 cm. Hänestä tuli myös 19-vuotiaana kaikkien aikojen nuorin MM-kisojen korkeushypyn mitalisti. Birminghamin sisäratojen MM-kilpailuissa 2018 hän sijoittui viidenneksi tuloksella 189.


title: Julija Levtšenko

text: Ulkoradoilla


title: Julija Levtšenko

text: Sisäradoilla


title: Von Rehausen

text: Von Rehausen on ruotsalainen ja suomalainen aatelissuku. Suku on kotoisin pohjois-Thüringenistä Saksasta. Se on saanut sukunimensä Rehehausen-nimisen kylän mukaan, joka on lähellä Köseniä ja Saale-jokea. Suku aateloitiin Ruotsissa 19.11.1685 ja merkittiin Ruotsin ritarihuoneelle vuonna 1726 numerolla 1781. Se immatrikuloitiin myös Suomen ritarihuoneelle 5.2.1818 numerolla 114. Suku sammui mieslinjalta vuonna 1953.


title: Von Rehausen

text: Rehausenin suku asui Saksan Thüringenissä, Kölledan kylässä. Baltsar Rehausen syntyi n. 1570 ja opiskeli Göttingenin yliopistossa 1593 ja Erfurtissa 1598. Hän oli maisteri ja opettaja Kölledassa ja Bretlebenin ja Braunsrodan kirkkoherra 1604. Hänen poikansa Johan Georg Rehausenin (noin 1595 – 1650) pojat Gotthard (1627–1709) ja Baltzar (1630–1690) aateloitiin Ruotsissa 1685.


title: Von Rehausen

text: Johan Georg muutti Saksasta Liivinmaalle 1627. Hän oli Kokenhusenin (1636) ja Ascheraden kirkkoherra (1643). Hän kirjoitti kirjan "Manudoctio ad linguam letticam facilis et certa" (Riika 1644). Hänen pojistaan tuli sotilaita ja niistä ansioistaan heidät aateloitiin. Gotthard von Rehausenista tuli vuonna 1690 Uudenmaan jalkaväkirykmentin majuri. Batzar Johan von Rehausen oli kapteeni 1676 eversti Filip Sassin rykmentissä. Hänen poikansa Gotthard Georgin (1689–1752) pojan Adolfin (1737–1812) poika oli Adolf Gotthard von Rehausen (1770–1852). Hän sai kapteenin arvon joulukuussa 1810 taisteltuaan Suomen sodassa 1808–1809. Hän omisti Veikkolan kartanon Vihdissä ja hänet on haudattu Vihdin kirkonkylän hautausmaalle.


title: Von Rehausen

text: Adolf Gotthard von Rehausenin pojan Claes Gustafin (1821–1891) poika Gustaf Adolf von Rehausen (1861–1935) osallistui kenraalina Suomen sisällissotaan.


title: Munkkiniemen sankarihautausmaa

text: Munkkiniemen sankarihautausmaa sijaitsee Helsingin Munkkiniemessä Gert Skytten puistossa. Hautausmaa vihittiin käyttöön talvisodan päätyttyä vuonna 1940. Hautausmaalla lepää 33 sankarivainajaa,  jotka ovat kaatuneet vuosina 1939-1944.  Haudoilla on myös paikka sotilaalle, joka on siunattu mereen. Kaupunginosa oli talvi- ja jatkosodan aikana Huopalahden kuntaan kuuluva itsenäinen yhdyskunta, jonka vuoksi munkkiniemeläiset kaatuneet haudattiin omalle sankarihautausmaalle.